ועדת העלייה, הקליטה והתפוצות, כנסת 20, פרוטוקול מספר 357, 2019-01-02 09:04

אברהם נגוסה: בוקר טוב לכולם, ברוכים הבאים לוועדת העלייה, הקליטה והתפוצות.

אברהם נגוסה: נושא הדיון שלנו היום פה בוועדה, הטמעת מוקדי הקליטה ברשויות המקומיות והמשך העסקת מנהלי ועובדי המוקדים.

אברהם נגוסה: אני חושב שזה הדיון האחרון לכנסת ה-20 שאנחנו מקיימים.

אברהם נגוסה: אני באמת רוצה להודות גם לצוות, כמובן לצוות פה בוועדה, מנהלת הוועדה, שלומית, ציפי ודולי והדובר יגאל, היועצת המשפטית מירב וכמובן הצוות של הלשכה שלי, שמבל, יואניס, גבי, ירון ופליסיה.

אברהם נגוסה: כל העובדים באמת ביחד, כולנו צוות ממש מוכשר, מעולה ואנחנו באמת עשינו הישגים רבים בוועדה הזו.

אברהם נגוסה: היום אנחנו באמת משלימים עוד נושא חשוב, הטמעת העובדים וגם השירותים ברשויות המקומיות, לקהילה, ולכן זה חשוב שאנחנו נקיים את זה ונצא כמובן כששני הצדדים מרוצים.

אברהם נגוסה: הדיון מתמקד היום ביישום החלטת הממשלה 4174 מ-5 באוקטובר 2018 לגבי הטמעת שירותי מוקדי הקליטה ברשויות המקומיות.

אברהם נגוסה: יש הרגשה, וזו הסיבה שאנחנו מתכנסים, בתהליך קבלת ההחלטות נעשו כמה טעויות או אי-הבנות, לכן אנחנו רוצים להסדיר את הדברים האלה.

אברהם נגוסה: המטרה של הדיון לתקן בעיקר ולהבטיח את שילובם המיטבי של מנהלי הקליטה, אני מתכוון למנהלי מוקדי הקליטה ברשויות המקומיות.

אברהם נגוסה: לפי החלטת הממשלה זה במשרד החינוך, במינהל חברה ונוער, בהעסקה ישירה, בתקן, בעובדים מן המניין החל מ-1 בינואר 2019.

אברהם נגוסה: אני שוב אומר שאנחנו שבוע שעבר ישבנו לברר איפה ההרגשה הזו ואי-ההבנה הזו.

אברהם נגוסה: מנהלי הקליטה רואים במהלך זה פגיעה במעמדם ופגיעה בשירות שיינתן לקהילה ברשויות המקומיות.

אברהם נגוסה: אלה שני הדברים, המוקדים, מה שהבנו, בדיון בשבוע שעבר.

אברהם נגוסה: מדובר ב-26 ערים: אור יהודה, אשדוד, אשקלון, באר יעקב, באר שבע, בית שמש, בת ים, גדרה, חדרה, חיפה, יבניאל, יקנעם, ירושלים, לוד, נתניה, עפולה, פרדס חנה, פתח תקווה, קריית מלאכי, קריית ביאליק, ראשון לציון, רחובות, רמלה, תל אביב, קריית עקרון, קריית גת.

אברהם נגוסה: אלה 26 ערים שמדובר בעניין של הטמעת השירותים וגם העובדים.

אברהם נגוסה: כמובן גודל הערים שונה, התפקידים והסמכויות בכל רשות ורשות גם שונים.

אברהם נגוסה: כמו כן הגדרת התפקיד של מנהלי הקליטה בכל רשות ורשות הם שונים.

אברהם נגוסה: אלה העובדות שלמדנו באמת מהדיון הקודם.

אברהם נגוסה: מה הטענות המרכזיות העיקריות של מנהלי מוקדי הקליטה?

אברהם נגוסה: יש טענה שאומרת, החלטות התקבלו ללא שיתוף פעולה איתם.

אברהם נגוסה: לא שיתפתם אותנו בהחלטה, לא היינו מעודכנים על ניסוח החלטת הממשלה.

אברהם נגוסה: אלה דברים שעלו.

אברהם נגוסה: לא הזמינו אותם לישיבות שהתקיימו בעניינם, לא כיתבו אותם בהעתק על החלטות שהתקבלו בעניינם.

אברהם נגוסה: אם אני לא הבנתי אתכם, אתם יכולים לתקן אותי במהלך הדיון.

אברהם נגוסה: זה מה שאני הבנתי בדיון הקודם.

אברהם נגוסה: לא שיתפו אותם בשינויים לגביהם, לא מסכימים לפיזור עובדים של מחלקותיהם.

אברהם נגוסה: לדבריהם מדובר בעובדים מקצועיים, אקדמאיים, ומורידים את מעמדם, כלומר התהליך הזה, תיכף נשמע אם מעשית נכון או רק הרגשה.

אברהם נגוסה: כל זה אנחנו נשמע.

אברהם נגוסה: לדברי מנהלי הקליטה השירות לקהילה יפגע במהלך הזה.

אברהם נגוסה: אלה טענות מרכזיות שהתרשמנו בישיבה שעשינו בין הגורמים המקצועיים הרלוונטיים שנמצאים פה, הן במשרד ראש הממשלה, במשרד החינוך וההסתדרות הכללית שהשתתפו גם בדיון.

אברהם נגוסה: מה היה הצד של המשרדים, הבטחות שניתנו למנהלי מוקדי הקליטה על ידי משרד החינוך למשל, לטענות האלו מה שהמשרדים בהסתדרות ענו: מדובר בהישג מבחינת ודאות ההעסקה, קביעות בעבודה ופטור ממכרז לקבלת התפקיד, דהיינו, זה הישג טוב, נותן ביטחון כלכלי, ביטחון תעסוקתי, נותן קביעות, נותן תקן ללא מכרזים.

אברהם נגוסה: בעניין מעמדם, כך נאמר לנו, שכרם, מעמדם הארגוני, ניהול עובדים, אפשרות לגשת למכרזים לא יפגע.

אברהם נגוסה: 2.

אברהם נגוסה: שירות לקהילה - העובדים אמורים להמשיך ולבצע את משימותיהם שביצעו בתפקידם הקודם.

אברהם נגוסה: לא ישתנה.

אברהם נגוסה: כמו כן יתווספו להם משימות נוספות.

אברהם נגוסה: 3.

אברהם נגוסה: יפתח שולחן עגול בין משרד החינוך ל-26 הרשויות המקומיות לוודא שהרשויות המקומיות לא יפגעו בעובדים החדשים.

אברהם נגוסה: 4.

אברהם נגוסה: ההסתדרות הכללית תסייע לאותם עובדים שהרשויות המקומיות ינסו לפגוע במעמדם ובתנאי העסקתם.

אברהם נגוסה: אלה הדברים שדווחו לנו בישיבה הקודמת על ידי המשרדים.

אברהם נגוסה: כמו שציינתי, המשרדים, משרד ראש הממשלה, משרד החינוך, השלטון המקומי וההסתדרות הכללית.

אברהם נגוסה: הישיבה הקודמת הייתה מצומצמת, פורום מצומצם וללא פרוטוקול.

אברהם נגוסה: היום אנחנו עושים את זה עם פרוטוקול, ישיבת ועדה לכל דבר, לכן חשוב מאוד שדברים שאנחנו מסכמים יהיו כתובים גם בפרוטוקול של הכנסת וכך גם אנחנו יכולים לעקוב על יישום הסיכומים שאנחנו נעשה פה היום.

אברהם נגוסה: בפעם הקודמת פתחנו במנהלי המוקדים.

אברהם נגוסה: היום אני חושב שנפתח במשרדי הממשלה, מה משרדי הממשלה אומרים.

אברהם נגוסה: נמצאים פה טלל דולב ממשרד ראש הממשלה, איתן, אתם מכירים אותו, והשלטון המקומי, הדר אליהו, רותי לוי מההסתדרות, אביב מההסתדרות.

אברהם נגוסה: כמובן פנטהון אספה דוויט נמצא איתנו, מטבקה, דוד יאסו, משרד הקליטה.

קריאה: יש פה גם חברי מועצה.

קריאה: יש לנו את דני, חבר מועצה.

אברהם נגוסה: אוקי, דני, חבר מועצת העיר נמצא איתנו.

אילנה ז'רובסקי: יועצת של ראש העיר ירושלים.

אברהם נגוסה: יפה מאוד.

קריאה: רמלה.

אברהם נגוסה: אני רוצה שתבינו, המהלך הזה שנעשה, שילובם של עובדי ומנהלי עובדי קליטה לרשויות מקומיות, זה נעשה כדבר חיובי על מנת לתת ביטחון תעסוקתי וכלכלי לעובדים, כי כשנכנסתי לכנסת ב-2015 הנושא הראשון שבאמת באו אלי לעשות סדר בנושא, זה מוקדי הקליטה ומגשרים חינוכיים במשרד החינוך.

אברהם נגוסה: אתם זוכרים מרכז היגוי וכל זה, אז באותו זמן גם משרד הקליטה הוציא את ידו מהאחריות בעניין הזה והיה צריך לסגור את זה.

קריאה: ברח.

אברהם נגוסה: בסדר, אני לא מאשים.

אברהם נגוסה: לפי החלטת הממשלה צריך לסגור את מוקדי הקליטה, אז אם סוגרים, לאן הולכים?

אברהם נגוסה: את המהלך הזה התחלנו ביחד, לכן מה שאני רוצה, כל מי שעסק, מתום לב, מכוונה טובה, לעשות את זה.

אברהם נגוסה: במהלך העשייה זה טבעי שנוצרות תקלות בדברים האלה.

אברהם נגוסה: היום אנחנו רוצים להבהיר את הדברים האלה שכל אחד יבין, איפה שיש חששות, שיהיו ברורים.

אברהם נגוסה: איפה שיש ליקויים, צריך לתקן אותם.

אברהם נגוסה: אלה דברים שאנחנו רוצים לעשות, אבל לא נעשה בכוונת זדון.

אברהם נגוסה: זה נעשה באמת במהלך טוב מאוד.

אברהם נגוסה: אני רוצה שבדיון כך נראה את הדברים האלה.

אברהם נגוסה: טלל, בבקשה.

טלל דולב: בוקר טוב לכולם, אני חושבת שקודם כל באמת כל מה שאמר חבר הכנסת נגוסה, אני עומדת מאחוריו.

טלל דולב: המהלך נעשה בעיקר באמת על ידי נציגות המוקדים.

טלל דולב: יש פה באמת מהלך של הרבה מאוד שנים עם התמדה מאוד גדולה של כלל מנהלי המוקדים ובעיקר אנשי הנציגות, שבאה באמת לכדי מימוש כרגע.

טלל דולב: אני חושבת שבסופו של דבר המטרה הכפולה היא: אחת, להבטיח את הביטחון התעסוקתי של העובדים, ואני חושבת לא רק את הביטחון התעסוקתי.

טלל דולב: אני חושבת שבעיקר אנחנו מדברים על גם ביטחון תעסוקתי, אפשרות לקידום, אפשרות להתפתחות מקצועית.

טלל דולב: יש פה אנשים שנמצאים בתפקיד הרבה שנים.

טלל דולב: יש פה גם אנשים צעירים וגם מבוגרים יותר שאולי רוצים להתקדם לתפקידים אחרים ברשויות המקומיות או במקומות אחרים.

טלל דולב: אנחנו רוצים להבטיח בעצם את כל החבילה הזאת.

טלל דולב: בגלל המעורבות של ההסתדרות והליווי העקבי, הייתה פה גם שעת-רצון מאוד משמעותית של משרד האוצר ואגף תקציבים.

טלל דולב: אני חושבת שאין עוד מקרה אחד בהיסטוריה של הקצאת תקנים לרשויות המקומיות שהוקצו בבת אחת 90 תקנים לרשויות המקומיות, תקנים חדשים במימון של 100% ממשלה על מנת לאפשר ביטחון תעסוקתי.

טלל דולב: לצערי הרב אני לא רואה דבר כזה חוזר על עצמו, והסדרים גם קודמים שנעשו וגם נוספים שנעשה, נצטרך לשכנע ולעבוד מאוד חזק, אז אני חושבת שבמובן הזה שאפו לשני גורמים, לנציבות ולהסתדרות, כי אני עוד לא חוויתי שאגף תקציבים מתקשר אלי דחוף דחוף לגמור את החלטת הממשלה כי שר האוצר לוחץ להעביר כסף.

טלל דולב: לא קרה.

טלל דולב: אני חושבת שההסדר בסופו של דבר יהיה טוב לכולם.

טלל דולב: אני חושבת שהצד השלישי, ותיכף נעביר את זה לאיתן, שני הצדדים האחרים המקצועיים יותר של משרד החינוך ושל מרכז שלטון מקומי שמלווה את המהלך הזה גם מתחילתו, אבל בעיקר מלווה אותנו לאורך כל השנתיים האחרונות בלנסות לגבש מה הפתרון הממשלתי הנכון, דרך העברת התקציבים תוך כדי שיח גם עם הרשויות המקומיות.

טלל דולב: זה נמצא מאחורי המהלך לרמה של להרים טלפון למנכ"ל השלטון המקומי היום כדי שיקרה משהו מחר בבוקר, וכמובן מינהל חברה ונוער במשרד החינוך שהסכים לקחת על עצמו את המשימה הזאת שכמו שראינו בחודש האחרון, מזמנת אמנם הרבה הזדמנויות אבל גם לא מעט קשיים.

טלל דולב: אני חושבת, לפחות מה שאני נוכחתי בחודש האחרון, זה שיש כאן מינהל חברה ונוער עם קודם כל הבנה מאוד עמוקה של גם אם מהלך שמתחיל באילוץ, את גודל הפוטנציאל שלו מבחינת שירותי הנוער, החברה והקהילה ברשויות המקומיות, גם הובלה ומנהיגות של צוות מוביל שמוכן להוביל גם את הפיקוח, וגם את מנהלי היחידות ברשויות המקומיות ומנהלי האגפים שקשורים במינהל חברה ונוער.

טלל דולב: לא תמיד עדיין כולם, נפלו להם כל האסימונים, אבל באמת מוכנים לספק פה הובלה של ראיה לעתיד ולא ראיה של מה קורה עכשיו, מחר בבוקר.

טלל דולב: אני חושבת שעם זה ועם הפוטנציאל שקיים בצירוף 90 העובדים של מוקדי הקליטה לתוך מערך הנוער, החברה והקהילה ביישובים, יש פה רק פוטנציאל גדול מאוד לעתיד בעיקר באותן רשויות מקומיות.

טלל דולב: מצטערת שאין פה יותר נציגים מהרשויות עצמן כי אני חושבת שלרשויות המקומיות - - -

אברהם נגוסה: יש לנו נציגה של מרכז שלטון מקומי.

אברהם נגוסה: ירושלים ורמלה גם.

טלל דולב: אני חושבת שחשוב להגיד שהתפקיד העיקרי כרגע עובר לרשויות המקומיות להיכנס באמת למהלך יישום, ואני אומרת לכם, עכשיו כבר יהיו קשיים ביישום, ולכן מינהל חברה ונוער מינה צוות ארצי שכולל גם את ההסתדרות וגם אותנו שנתמודד עם הקשיים ביישום.

טלל דולב: אני כן רוצה להגיד שיש הבנה במרכז שלטון מקומי וצריך לגבש את ההבנה גם ברשויות המקומיות.

פנטהון אספה-דוויט: אם את יכולה לפרט רק מה הקשיים שצפויים.

טלל דולב: ממש קשה לי לבוא ולהגיד בדיוק איזה קשיים צפויים.

טלל דולב: אני מדברת מניסיון עבר.

טלל דולב: אני ניהלתי את תוכנית 360 לילדים ונוער בסיכון.

טלל דולב: אנחנו קלטנו את כל המנהלים, בתקופה שלי 50 מנהלים מעובדי קבלן לעובדי רשות.

טלל דולב: הקליטה הייתה חלקה, התפקיד היה חדש, לא היסטוריה ולא שום דבר, ועדיין אנחנו כמטה התוכנית דיברנו כמעט עם כל מנהל משאבי אנוש ועם רובם יותר מפעם אחת כדי להבטיח שתנאי ההעסקה יישמרו, שאנשים יקבלו את המעמד הראוי להם, שישבו בחדר הראוי להם ובסביבה הראויה להם ויקבלו את השכר הראוי להם.

טלל דולב: זה היה פחות קונטרוברסלי וטעון רגשית מאשר המהלך הזה ועדיין היה קונטרוברסלי וטעון רגשית.

דניאל זנבה: מדובר בעובד אחד.

טלל דולב: והיה מדובר בעובד אחד, לכן אנחנו יודעים ומודעים לזה שלא משנה מה נעשה, יהיו קשיים ביישום ואנחנו פה בשביל לפתור אותם.

טלל דולב: אתה לא אמרת, אבל אנחנו גם סיכמנו שאנחנו נדווח באופן תקופתי גם למזכירת הוועדה על הקשיים.

שלומית אבינח: וגם אתם יכולים לפנות לוועדה שנמשיך - - -

קריאה: זו הייתה הצעה שלנו כדי להמשיך לשמור את נגוסה בתמונה, כי אנחנו מאמינים שכולנו שליחים של רצון טוב.

טלל דולב: איתן, אני חושבת שאתה צריך לדווח על השינויים שעשינו.

איתן טימן: איתן טימן, מנהל באגף בחברתי קהילתי, תלמידים ונוער, משרד החינוך.

איתן טימן: באגף שלי נמצא כל המהלך של הטמעה, העברה, ולכן אני גם מוביל את זה.

איתן טימן: לי גם הניסיון היחידי, אני חושב, במשרד החינוך בדבר דומה שעשינו יחד עם השלטון המקומי.

איתן טימן: ב-2011 העברנו חוק נוער בישראל.

איתן טימן: אני רוצה פשוט שתבינו שחוק הנוער יותר קשה מהסיפור שלכם, ולמה?

איתן טימן: כשאנחנו הלכנו לחוק הנוער, היו 30 עובדי רשויות בלבד שניהלו את הנוער.

איתן טימן: 226 היו בבעלויות של המתנ"סים, תאגידים עירוניים ועמותות וכל מיני לולבים.

איתן טימן: באה המדינה ואמרה, אנחנו רוצים לפתוח מחלקה לנוער בכל הרשויות, זה יחידות הנוער שהיום הן מחלקות ואגפים, והדבר השני, היו 3,000 עובדים שהם היו מפוזרים בכל המדינה.

איתן טימן: אני הצעתי אז לכנסת ללכת על שלוש שנות הטמעה, ואז קבענו ששלוש שנים המדינה יחד עם כל השותפים הולכים למצב, מדוע?

איתן טימן: כי תוך כדי תנועה אתה מגלה דברים.

איתן טימן: היום גם אתם רואים כולכם, אין רשות שאין לה מחלקה או יחידה לנוער או אגף.

איתן טימן: יש לנו מעל 1,000 עובדים ברשויות המקומיות, מהעובדים עצמם שהועברו עם מכרזים שבנינו, וההטמעה הצליחה מעל ומעבר, ולמה?

איתן טימן: א, ידענו את מה שאמרה טלל.

איתן טימן: זה לא עובר ביום אחד, זה עובר בתהליך, אבל יצרנו מינהלת הפעלה והטמעה כמו שאנחנו עושים פה, שמלווה בכל נקודת קצה, בכל דקה כל בעיה שיש, כי כנגד בעיה יש פתרון.

איתן טימן: עכשיו אני אגיד לכם פה מה היתרון פה שלא היה לי אז.

איתן טימן: פה קודם כל יש לנו 26 מנהלי מוקדים שהם עצמם ממוצבים מאוד טוב ברשויות המקומיות.

איתן טימן: ממה שאני למדתי תוך כדי תנועה, וזה פחות ידענו בעבר, א, רובכם בהשכלה מאוד מאוד גבוהה, שתיים, מוערכים מאוד ברשויות, ו-ג, המרחב החינוכי שאנחנו רוצים להעביר מאוד שמח גם לקלוט בשינויים שאנחנו עושים אותם ביחד.

איתן טימן: תוך כדי עבודה אתה גם מקשיב אחד לשני ומה שאתה יכול לשנות, אתה משנה, ומה שלא, כולם מגיעים לעמק השווה.

איתן טימן: שני הדברים שאני בהנחייתי נתתי הנחיה ואתם מרגישים את זה בשטח: א, לשמר את העובדה שמנהל המוקד, יש לו צוות והוא עובר עם הצוות שלו למרחב החינוכי שיחידת הנוער במרכז עם אגף החינוך ועם המינהל הקהילתי, כל אחד לפי הרשות שלו כדי לייצר מצב שאפשר להפעיל אתכם כתשתית אורגנית אחת, ושניים, מכיוון שאתם ביצעתם לא מעט משימות ברשות וחלק לא קטן מהרשויות לא בנו שום אלטרנטיבה למשימות שלכם, שאנחנו נקלוט את המערכת עם המשימות שעשיתם ותוך כדי תנועה אנחנו גם נראה ביחד מה אפשר לשלב יותר, מה להוסיף וכדומה, כדי, א, שלא יהיה אחד מהאזרחים יוצאי העדה האתיופית שיפגע ברשות כתוצאה מהתהליך, וזה דרך אגב לא נתבקשנו, זו החלטה שלנו בגלל הרגישות אתכם, כי אתם יודעים, משרד החינוך הוא לא משרד הקליטה.

איתן טימן: הוא גם לא מחויב לחלק מהמשימות אבל אמרתי לכם, היתרון שלנו, שאנחנו מינהל חברה ונוער.

איתן טימן: מה שקשור לחברה ואנחנו יכולים ללכת אל, אנחנו נעשה בהסכמת הממונים עלינו כחלק ממשימה לאומית כדי לייצר באמת שהעוגה תהיה יותר גדולה ולא יותר קטנה בסופו של דבר.

איתן טימן: הדבר שאני אמרתי ואני אומר אותו גם פה, מה שמפחיד אותי תמיד, אין לנו ניסיון בהעברת שכר לרשויות מקומיות בטווח כל כך קצר עם היערכות כל כך נמוכה.

איתן טימן: מה זו היערכות נמוכה?

איתן טימן: כדי שתבינו, מדינה, כדי להעביר שכר צריכה לקבל סימולציית שכר מכוח אדם בעירייה בסוף הליך, וזה אומר, גמרנו דירוג-דרגה בכל הארץ, גמרנו הגדרת תפקיד וגמרנו את נושא הכפיפות והמערכת יודעת לעשות סימולציה ולהעביר אלינו.

איתן טימן: זה אני אומר לרשויות.

איתן טימן: ברגע שקיבלנו את הסימולציה, כנגדה המשרד יודע להעביר את השכר, ולכן אנחנו במרוץ נגד השעון, ואמרתי גם לטלל, אנחנו חייבים בטווח של שבוע לסיים אתכם את השלב הזה.

איתן טימן: זה לא קשור למשימות, זה לא קשור לשאר הדברים שזה הרבה יותר גמיש, מדוע?

איתן טימן: כי זה לא פוגע בשכר.

איתן טימן: זה דיאלוג, זה הולכים ביחד.

איתן טימן: אלה הם הדברים שאין כנגדם, מדוע?

איתן טימן: אין דרך בעולם להעביר לרשות כסף בלי הדברים האלה, ולכן אני אומר את זה פה לכולנו.

אברהם נגוסה: במי תלוי?

איתן טימן: כרגע ברשויות המקומיות.

איתן טימן: אנחנו לוחצים על הרשויות יחד איתם שישבו, מנהל המוקד עם המינהל הרשותית שהוקמה, כמו שהיה אתמול ברחובות, והם עושים את זה בעוד מקומות.

איתן טימן: ברוב הרשויות הם עושים את זה.

איתן טימן: גם ירושלים כבר עשתה העברה של המערכת.

איתן טימן: אשקלון.

שלומית אבינח: איזה רשויות לא עשו?

שלומית אבינח: יש לכם רשימה?

שלומית אבינח: תגידו לפרוטוקול.

מוטי מברט: עדיין אנחנו נמצאים בתהליך של גיבוש של המתווה וזה קרה רק בשלושה ימים האלה, וזה החבל הגדול.

מוטי מברט: מבחינת המוקדים לא התחלנו.

איתן טימן: תבינו, אני לא מדבר על העבודה כרגע, אני מדבר כרגע רק על השכר.

איתן טימן: אין דרך בעולם, לא נולד אדם באוצר שיודע להעביר כסף על עיוור, כלומר, ברגע שהכסף עובר דרך משרד החינוך.

איתן טימן: אני מודיע, לא יהיה דירוג-דרגה, לא תהיה הגדרת תפקיד, לא תהיה כפיפות.

איתן טימן: אותן רשויות לא יקבלו שכר.

איתן טימן: אין דרך.

איתן טימן: יכול להגיד לכם היושב-ראש.

איתן טימן: לא נמצא אדם בעולם שהצליח ולכן זה חייב.

איתן טימן: זה לא קשור שאתם ביחד ולא למשימות.

איתן טימן: אלה דברים שאנשי הכספים הודיעו לנו, פשוט מאוד הרשויות לא תקבלנה.

איתן טימן: אתם יודעים שרוב הרשויות, כמו לוד, הודיעו לנו גם, לא יהיה מחר בבוקר.

איתן טימן: יש רשויות שאין להן אישור מהמדינה להוציא מתקציבן ויש רשויות שאני יכול להגיד לכם, תוציאו, המשרד בלאו הכי יעביר בסוף.

איתן טימן: רוב הרשויות שיושבות פה, לא נותנים להם שקל אחד של חריגה ואם הן לא מקבלות, הן לא מעבירות.

איתן טימן: אני אומר את זה שיהיה ברור לפרוטוקול, ולכן קריטי לי לסיים את הדבר הזה.

איתן טימן: כל שאר הדברים הם פתוחים, לכן אני אומר לכם פה, מי שלא ישלים את זה, שלא יתפלא שבפברואר לא יכנסו הכספים לרשויות האלה, וכנגדם, הרשויות, אין להם שום סנטימנטליות אלינו.

איתן טימן: הם פשוט מאוד יעצרו את המערכת, ולכן אני אומר לכם עכשיו בחברות, בואו נגמור את השלב הזה.

איתן טימן: גם אפשר תמיד אחרי זה לשנות אבל תבינו מה זו סימולציה.

איתן טימן: אם הגדירו מנהל מוקד מנהל מחלקה, אוטומט יושבים על התלוש שלו, על הגדרת התפקיד, עושים כספית, אנחנו מקבלים מראש העיר או מגזבר העיר חותמת על עלות השכר לעובדי המוקד וכנגדם מתחיל הכסף.

איתן טימן: זה לא מולי, זה מול חשבות האוצר, משרד החינוך.

טלל דולב: אם החסם הוא במחלקות הרשות המקומית, תגידו לנו, אנחנו נשב להם על הראש.

איתן טימן: אנחנו נתערב מיידית.

טלל דולב: אבל התהליך הזה באמת צריך להתבצע.

מוטי מברט: טלל, אבל את יודעת מה החסם.

מוטי מברט: שלא ישמע שאנחנו לא רוצים.

מוטי מברט: אנחנו רוצים, אנחנו אתכם, אנחנו בהידברות אתכם.

מוטי מברט: יש פה חסם.

מוטי מברט: החסם הוא מאוד פשוט.

מוטי מברט: כשאתה לא יודע מה המתווה, אתה הולך וחותם?

איתן טימן: המתווה יותר פשוט, כבר אמרתי לכם.

מוטי מברט: לא, המתווה הוא רק בשלושה ימים.

מוטי מברט: לפני כן לא דיברתם.

איתן טימן: לא, אבל אני אגיד לך גם למה.

מוטי מברט: ואנחנו מדברים.

מוטי מברט: עכשיו אנחנו בתרחיש של הידברות.

איתן טימן: מוטי, אני רוצה להגיד לך גם.

איתן טימן: אצלנו זה בנוי שרי אלפים, מאות.

איתן טימן: זה כמו בתנ"ך.

איתן טימן: מהרגע שאני מוריד הוראה, לוקח לה שבוע-עשרה ימים עד שהיא מגיעה לנקודת הקצה, לצערי, למה?

איתן טימן: קודם כל אני עושה אותה במינהלת הפעלה אצלנו, אחרי זה מנהלי המחוזות שלנו, הממונים והמפקחים הרשותיים.

איתן טימן: אתם נתקלים רק במפקח הרשותי.

איתן טימן: הם קיבלו מסמכים שונים כל הזמן.

איתן טימן: היה צריך להסביר להם מה שינינו, למה וכדומה.

איתן טימן: היום כשאני יושב פה, כל 26 הרשויות, כל הפיקוח הרשותי מדבר בשפה שלי, אבל זה לוקח זמן.

איתן טימן: גם אתה, אם אני אדבר איתך כל שלושה ימים משהו אחר, כבר תהיה מבולבל.

איתן טימן: עברנו את השינויים בגלל הדיאלוג אתכם.

איתן טימן: גם הגעתי למסקנה שאם אני באמת רואה בזה משימה לאומית, אני קודם כל צריך שאתם תהיו רגועים.

איתן טימן: ברגע שאתם תהיו רגועים הרווחתי שני דברים: א, כל העובדים רגועים, שתיים, הרשויות ירוויחו, ושלוש, אנחנו לא נכנסנו לנושא הזה כי אנחנו נכנסנו באמת לעזור למדינה לייצר משהו שעשתה אותו הכי טוב, ואנחנו מאמינים שעוד 100 שנה היא תעשה אתכם עוד יותר טוב, זה כניסת משרד החינוך, וזה השינוי באמת, אתה צודק, לכן המתווה שאמרתי לך זה המתווה שנתתי הוראה.

איתן טימן: אתם עובדים כמקשה, אתם ממשיכים באותן משימות והדיאלוג אתכם הולך על ההרחבה ביחד.

אברהם נגוסה: תודה.

אברהם נגוסה: אני חושב שמה שאיתן עכשיו הסביר כתהליך העברה, יש אתגרים.

אברהם נגוסה: האתגר, יכול להיות שהוא עובד על זה קשה מול הרשויות המקומיות ומול האוצר בהעברת השכר.

אברהם נגוסה: יש לנו נציגה של השלטון המקומי.

אברהם נגוסה: אני רוצה שניתן לה ונשמע מה השלטון המקומי יכול לעשות בהעברת הוראות חד-משמעיות ביישום החלטת הממשלה הזאת.

אברהם נגוסה: בבקשה, הדר אליהו.

הדר אליהו: בוקר טוב, נעים מאוד, הדר אליהו, מנהלת מחלקת נוער וצעירים במינהל חינוך, רווחה וחברה במרכז השלטון המקומי.

הדר אליהו: כאמירה כללית אני חייבת לומר שמרכז השלטון המקומי מחויב ערכית למהלך הזה.

הדר אליהו: אני שותפה להרבה מאוד מהלכים שמתרחשים במרכז.

הדר אליהו: אני לא זוכרת התרגשות וחיבור ערכי שכזה.

הדר אליהו: האמת שאותי זה לא מפתיע, אני מאוד שמחה על זה אבל אתם יודעים, אנחנו גופים, כמו הגוף שאני עובדת בו, הוא גוף שעובד ברמה הלאומית, הרבה גם קצת פוליטיקה.

הדר אליהו: לעולם נשאר המקום הערכי הזה, בוודאי בהחלטה הזו שאנחנו נמצאים איתה ואתכם באופן מלא.

הדר אליהו: אני רוצה לתת כמה דוגמאות ולחזק את האמירה הזו.

הדר אליהו: ראשית, אנחנו יצאנו אל הרשויות באמצע אוקטובר עם ההחלטה הזו.

הדר אליהו: מאז כבר יצאו שלושה מכתבים מפורטים ומשוכללים יותר ויותר ומדויקים עוד יותר ויותר מתוך אותו תהליך למידה שאיתן דיבר עליו במטרה שניתן כמה שיותר כלים, הבהרות לרשות המקומית לעשות את מה שכבר דובר פה בצורה המיטבית ביותר, ומה שדובר פה זה כמה היבטים: הסיפור של לא לפגוע בשכר שלכם, במעמד שלכם, בשירות לקהילה ועוד כמה דברים, לא נחזור על זה, חבל על הזמן.

הדר אליהו: אז קודם כל יצאו מאז כמה וכמה הבהרות.

הדר אליהו: אנחנו מתואמים כולנו.

הדר אליהו: אתמול יצא מכתב ממנכ"ל מרכז השלטון המקומי, שבעצם זה מכתב ששלח מנהל חברה ונוער למפקחים שלו ולמנהלי המחוזות שלו, בעצם לאנשים של איתן, ואנחנו בחרנו להפיץ אותו לראשי הרשויות.

הדר אליהו: המסמך בתאום איתנו כי אנחנו חברים באותה מנהלת וחשוב לנו כאמירה לרשויות, תדעו שכולנו פה מיושרי קו ואנחנו מרכז השלטון המקומי שמייצגים אתכם, הרשויות המקומיות, מצפים מכם לפעול לפי העניין הזה.

אברהם נגוסה: כל 26 הרשויות המקומיות מחויבות?

הדר אליהו: כמובן.

אברהם נגוסה: מחויבות ליישם את החלטת הממשלה.

הדר אליהו: ברור.

אברהם נגוסה: אני רוצה שיהיה ברור.

איתן טימן: לכן חתום על זה מנכ"ל השלטון המקומי.

אברהם נגוסה: אני ממש חייב להגיד, יו"ר השלטון המקומי ביבס, מהתחלה הוא לקח את הנושא הזה, יאמר לזכותו, והוא באופן אישי ליווה את הנושא הזה ולכן אני מאוד מודה לו.

אברהם נגוסה: כולם גם מסכימים באמת.

הדר אליהו: אני רוצה לחדד את מה שאמרת.

הדר אליהו: אני אחלק את זה לעניין התוכן של הפעילות שלכם ועניין השכר והמעמד, כל מה שקשור לעניין ההעסקה שלכם, עניין הסימולציות שחייבים לעשות את זה.

הדר אליהו: לא משנה מה המשימות שתעשו, נדייק אותן יותר, אתם צריכים להתחיל ולעשות את מה שעשיתם עד עכשיו בשלב זה או אחר, תוך כדי שיח עם המנהלת, עם הרשות.

הדר אליהו: לאט לאט יתווספו משימות או שלא או שידייקו, זה לא משנה כרגע, אבל זה בטווח הרחוק.

הדר אליהו: כרגע חשוב לעשות את הסימולציה, למה?

הדר אליהו: כדי שמשרד החינוך יקבל מהרשות המקומית, יוכל להעביר בסופו של דבר לרשות המקומית את הכסף ושאתם תקבלו שכר.

הדר אליהו: זה לא צריך להיפגע מכל מה שנחליט בשלב הבא שיהיה.

הדר אליהו: אני רוצה להתמקד בעניין המעמד והשכר.

הדר אליהו: מרכז השלטון המקומי, מעמדו הסטטוטורי הוא בזה שהוא זה שחותם על כל ההסכמים הקיבוציים של עובדי הרשויות המקומיות בכללם, ואני שמחה מאוד לומר את זה, כל עובדי מוקדי הקליטה כולם יהיו עובדי הרשויות המקומיות.

הדר אליהו: אנחנו בעניין הזה ובעוד הרבה דברים אחרים עובדים בשיתוף פעולה עם ההסתדרות.

הדר אליהו: האמירה היא שלא תהיה פגיעה לא במעמדכם ולא בשכרכם.

הדר אליהו: כל בעיה שתעלה מהשטח מכל מיני סיבות, שרשות מקומית חלילה לא עשתה את הדבר הזה מסיבות שונות ומשונות כי היא לא הבינה, כי היא טעתה, כי היא לא רוצה חלילה, כי היא לא מוכנה, לא משנה, זה יכול להיות מהרבה סיבות, כי נעשתה טעות אנוש, הכול יכול להיות, המנהלת אתכם צעד וצעד.

הדר אליהו: יש לכם כתובת.

הדר אליהו: נניח ופניתם להסתדרות, ההסתדרות ישר מדברת איתנו.

הדר אליהו: זה או איתי או יותר נכון עם חגית מגן.

הדר אליהו: חגית מגן היא ראש מינהל הסכמי עבודה ושכר במרכז השלטון המקומי.

הדר אליהו: היא זאת שמנהלת את כל המשאים ומתנים בתחום השכר וההסכמים.

הדר אליהו: היא זאת שנותנת תשובות, היא זאת שכל מסמך שיצא ועסק בשכר ובמעמד שלכם, היא עברה על הכול ולא סתם נקבע גם הדירוג הזה, כי זה הדירוג שבאמצעותו אתם תוכלו לקבל את השכר הכי גבוה ברשות מקומית, כי יש גם עוד דירוגים.

הדר אליהו: כל הזמן הייתה חשיבה מהמקום הזה, זאת אומרת שאם במקרה חלילה מסיבה כלשהי לא קרה, יש למי לפנות ואנחנו נטפל בדברים ואנחנו נכוון ונדבר עם הרשות המקומית המסוימת באופן פרטני כדי למצוא את הפתרון הראוי שאתם צריכים לקבל אותו.

הדר אליהו: זה ברמת השכר והמעמד.

הדר אליהו: משפט אחרון ברמת התוכן.

הדר אליהו: אני מבקשת לומר אמירה אישית שלי שהיא גם של השלטון המקומי ואני חושבת שבכלל.

הדר אליהו: אנחנו מבחינתנו זוכים פה בשימור של אנשים נפלאים, מקצועיים שלא יצאו מהמערכת אלא המערכת תמשיך ותהנה מכם.

הדר אליהו: מבחינתנו זה הישג אדיר כי המערכת בקלות, הקהילה בישראל כולה, לא רק הקהילה האתיופית, הקהילה בישראל כולה יכולה הייתה להפסיד אתכם כאנשים תורמים לחברה אם הממשלה לא הייתה מחליטה את ההחלטה דאז.

הדר אליהו: כל הזמן מלווה אותי המחשבה איזה מזל שהמדינה החליטה כן למצוא כספים ולשמר את התקנים כדי להחזיק אתכם.

הדר אליהו: זה אמנם כסף אבל אתם אנשים עם ידע ועם יכולות ועם מסירות ועם אג'נדה של לחולל שינוי בחברה הישראלית כולה, ואשרינו, ואנחנו שמחים על זה ומפה אנחנו מונעים, מזה שאנחנו נמשיך ונזכה בכם.

הדר אליהו: הרווח הגדול מבחינתי שעכשיו לא רק הקהילה האתיופית תרוויח אתכם, אלא הם וגם שאר השותפים שלכם שיהיו באינטראקציה עוד יותר קרובה אליכם ללמוד על הקהילה, להתעצם ממנה, לתרום לה עוד יותר.

הדר אליהו: היא גם יכולה לתרום המון לדעתי גם לקהילות אחרות.

הדר אליהו: אני חושבת שזה ממש יום שמח.

הדר אליהו: מי שמכיר אותי יודע שאני לא באה בלי כלום לוועדות, ואני באתי בלי כלום.

הדר אליהו: זה הנייר של הוועדה.

הדר אליהו: אני כל כך שלמה ונרגשת ואני בוטחת בשיתופים שלי ובארגון שאליו אני שייכת, שהדבר הזה יהיה נפלא, וחלילה כל בעיה שתהיה, אנחנו פה לפתור את זה.

הדר אליהו: שינויים הם גם קשים, ככה זה בחיים, אז יהיה קושי, אנחנו פה.

אברהם נגוסה: תודה.

אברהם נגוסה: לפני שאני מעביר את רשות הדיבור לנציגי ההסתדרות הכללית, אני רוצה לתת לאלמוג שיש לה שאלה אליך.

אלמוג מקוריון: אלמוג מגדרה.

אלמוג מקוריון: בקשר לסימולציה שדיברת עליה, אני שומעת פה דברים טובים ויפים, אבל שורה תחתונה, בשטח הדברים ממש לגמרי אחרת, לא דומה בכלל.

אלמוג מקוריון: אותי ועשו לי סימולציה.

הדר אליהו: הרווחת שקל ועכשיו את מרוויחה חצי שקל, כמשל?

אלמוג מקוריון: במקרה הטוב.

אלמוג מקוריון: השכר שלי נפגע.

אלמוג מקוריון: זה אמור להיות בתאום ובסיכום ובהבנה שזה יתאים לי ולהם.

אלמוג מקוריון: הם פשוט באו ואמרו לי כזה דבר: מעכשיו את הולכת להיות רכזת נוער, זה הסימולציה שעשינו לך.

אלמוג מקוריון: את רוצה, תיקחי.

אלמוג מקוריון: לא? עוד חודש נזמן אותך לשימוע.

אלמוג מקוריון: בפעם השנייה שנזמן אותך לשימוע אני הולכת הביתה.

אלמוג מקוריון: זו דוגמא חיה.

אברהם נגוסה: אני רוצה לוודא את העניין, השאלה אליך.

אברהם נגוסה: את אומרת, טוב ויפה מה שאתם אומרים לנו פה, אבל בשטח זה לא הולך ככה.

אלמוג מקוריון: לא קיים בכלל.

פנטהון אספה-דוויט: רק הערת ביניים למה שקורה.

פנטהון אספה-דוויט: אני חושב שהבעיה העיקרית בהנחיות ובהוראות שעוברות לרשויות, שהן לא חד משמעיות, הן לא ברורות וכולם תחת הרושם שעובדי מוקדי קליטה, כולם עוברים תחת יחידת נוער, שזה בעיניי טעות חמורה.

פנטהון אספה-דוויט: זה מקור הבעיה בעצם והרשויות לוקחים את זה, עושים אינטרפרטציה משלהם.

אברהם נגוסה: אני התכוונתי לא לתת לך לפני שהנציגים שהשתתפו בדיון בשבוע שעבר ידברו, אבל חשבתי שאתה נותן הערה ספציפית על הנושא הזה.

פנטהון אספה-דוויט: אבל בהקשר למה שהיא אמרה.

הדר אליהו: קודם שרותי תענה לאלמוג, ברשותך.

אברהם נגוסה: בסדר.

רותי לוי: לי קוראים רותי לוי, אני ראש חטיבת החינוך בהסתדרות.

רותי לוי: במסגרת התפקיד שלי אני צריכה לטפל בכל הבעיות וההסכמים שיהיו לעתיד של מוקדי הקליטה או איפה שתיטמעו.

רותי לוי: אני רוצה מאוד לענות לאלמוג כי זה הקפיץ לי משהו בבטן.

רותי לוי: אני יודעת שיצא מכתב לפני כמה ימים, איתן חתום עליו.

איתן טימן: זה מבטל את הקודמים.

רותי לוי: אני רוצה שהוא יירשם בפרוטוקול כדי שבסופו של יום הוא יגיע גם לראש הרשות שלך, למנהל שלך, ואם הדברים לא מסתדרים, אלי.

רותי לוי: בסעיף 2 כתוב: "על מנהל משאבי אנוש ברשות".

שלומית אבינח: תגידי בבקשה ממתי התאריך, למי הוא ממוען.

רותי לוי: מכתב מה-30 בדצמבר 2018.

הדר אליהו: שיצא הבוקר גם לראשי הרשויות מלשכת מנכ"ל מרכז השלטון המקומי.

רותי לוי: יצא אל מנהלי המחוזות, מפקחים, מינהל, חברה ונוער.

איתן טימן: ראש הרשות עוד לא קיבל את זה, זה מה שהיא אומרת.

איתן טימן: רק היום זה יצא.

רותי לוי: ראש הרשות אמור לקבל את זה היום בבוקר.

רותי לוי: מה שעשו לך זה לא לפי המכתב הזה.

רותי לוי: זה לא תקין וצריך לסדר את זה, אבל אני רוצה שתדעו כולכם וגם אלמוג, "מנהל משאבי אנוש ברשות או מי מטעמו לערוך פגישה אישית עם כל אחד מהעובדים.

רותי לוי: לפי רצון העובד ניתן לשלב גם את מנהל המוקד בשיחה ולפעול להתאמת תיאור התפקיד שמשקף בצורה הטובה ביותר את ניסיונו וכישוריו של העובד ללא פגיעה בשכרו ובמעמדו", ואז לבצע סימולציה ולבדוק שבתפקיד שנתנו לך לא פגעו לך בשכר ולא פגעו לך במעמד.

רותי לוי: אני משערת שמה שעשו איתך זה היה לפני שיצא המכתב הזה.

רותי לוי: את המכתב הזה גם אני קיבלתי אתמול.

איתן טימן: הסעיף הזה נכנס בגלל המקרים שלכם, כי הוא לא היה נכנס ככה.

רותי לוי: מה שחשוב זה שלא יפגעו לאף אחד מכם, לא בשכר שלו ולא במעמד שלו.

רותי לוי: כל מי שיושב כאן בשולחן הזה, מההסתדרות, מרכז שלטון מקומי, משרד החינוך ומשרד ראש הממשלה מחויבים אליו, שלא תפגעו חס וחלילה.

רותי לוי: התחלנו את כל ההליך הזה בשנת 2015 במטרה לסייע לכם שלא תיפגעו.

רותי לוי: הרי רצו שלא תהיו, רצו להעלים אתכם בכלל, רצו שתלכו הביתה, 89 אנשים.

רותי לוי: זה היה אז משכילים, מחויבים, מדהימים שמסייעים לא רק לקהילה.

רותי לוי: כולם מדברים על הקהילה האתיופית אבל אני מכירה את הנציגים של המוקדים.

רותי לוי: הם מסייעים גם לקהילה הרוסית ומסייעים לכל מי שבא ומבקש עזרה בלי שום קשר.

אברהם נגוסה: זה היה אז.

רותי לוי: אני מדברת על אז.

רותי לוי: נכון, כשאתה היית למעלה היה רכז מוקד קליטה לעולים החדשים האתיופים, אבל בפועל הרי עסקתם לא רק בזה, הרבה מעבר לזה.

רותי לוי: החשש הגדול היה שתיעלמו, שפשוט כל אחד ימצא עבודה במקום אחר.

רותי לוי: איגדנו את כולכם.

אברהם נגוסה: רותי, אני רוצה לשאול כדי שיהיה ברור בפרוטוקול.

אברהם נגוסה: בעצם מה שנעשה עד עכשיו לא בתוקף מהיום בבוקר שנשלח המכתב הזה - - -

רותי לוי: אם כבודו רוצה, אני מוכנה להקריא את המכתב הזה שגם הוא יהיה בפרוטוקול ויהיה מחייב.

אברהם נגוסה: בסדר, את יכולה להקריא את המכתב, אין לי בעיה.

הדר אליהו: כבוד היושב-ראש, המשפט הזה בכל המסמכים מתחילת הדרך, ואם מה שנאמר לאלמוג צריך לעזור לאלמוג, רותי תשוחח איתך בסוף הישיבה ונראה איך נתקדם.

איתן טימן: אני רוצה להבהיר רק שיהיה ברור.

אברהם נגוסה: אני רוצה שתבהיר בנושא הזה, כי המקרה של אלמוג מייצג את כל הנושא הזה.

איתן טימן: צריכים כולם להבין, יש פה שינוי.

איתן טימן: כל הצדדים צריכים לעשות את כל המאמץ להבין שבשינוי הזה כל אחד נותן משהו.

איתן טימן: תמיד כשאני מרצה זה על מודל החבל האומר, כשאתה קושר קשר בחבל, אם אתה לא לוקח שני חלקים שמוותרים לקשר, לא יהיה קשר.

איתן טימן: למה אני אומר את זה?

איתן טימן: בכל זאת יש פה העברה למשרד החינוך.

איתן טימן: בכל זאת יש פה העברה למערכות הנוער עם הרחבה כרגע לחינוך וקהילה לעזור לרשויות ולעזור גם לחברים, אבל צריכים גם לדעת שברור שזה שונה ממה שהיה בעבר ולכן אמרתי, אנחנו מחברים את כולם, שומרים על המשימות בתוך משפחה חדשה, שיש לזה גם משמעות שכולנו צריכים ביחד להתאמץ ולכן אנחנו מלווים את זה גם אישית, ולכן אמרתי לכם שההוראה שלנו, לוקח לה עשרה ימים עד שהיא מגיעה לשטח, אבל מי שחושב שמה שהיה אחד לאחד, יהיה, הוא טועה ומטעה כי מדובר בשינוי דירוג-דרגה, בשינוי הגדרת תפקיד ובכפיפות.

איתן טימן: יש לזה משמעויות חיוביות, לא שליליות, כי משרד החינוך הכי מאפשר, לכן אני אומר שיהיה ברור, זה לא נשאר כמו בעבר, זה עבר, ולכן אנשים גם צריכים להבין ולכן אני נמצא פה לעזור שהמעבר יהיה הכי קל, הכי פשוט בתרבות החדשה, כי השפה שלנו היא שונה, הבית הוא שונה.

איתן טימן: אני נותן היום חדר שלם בתוך הבית למוקדים האלה, אבל החברים צריכים להבין שגם הם צריכים לתת משלהם כדי לייצר יחד איתי את השינוי הכי טוב להם, וחשוב לי להגיד את זה כאחד שמחובר אליהם, מעריך אותם, גם מעריץ את מה שהם נתנו, אבל אני גם יודע מה המשמעות לעבור לתוך משרד החינוך כגוף המאפשר יותר ממשרדי הממשלה בגלל המנדט שיש לי על קהילה, חברה, נוער, ילדים וצעירים.

איתן טימן: אין מה שהם עשו שלא נמצא בבית שלי.

אברהם נגוסה: אוקי.

אברהם נגוסה: רות, סיימת?

רותי לוי: לא, רק התחלתי.

אברהם נגוסה: אוקי, בסדר.

רותי לוי: אני מלווה את הנציגים כבר תקופה ארוכה עם עליות ומורדות.

רותי לוי: אני קודם כל רוצה להגיד בשם כל הקהילה של עובדי הרשויות המקומיות ברשויות, תודה רבה.

רותי לוי: הם עושים באמת עבודת קודש.

רותי לוי: מי שלא יודע, אני חושבת שצריך להגיד את זה לעולם.

רותי לוי: זה אנשים מדהימים, משכילים, מחויבים מאוד למטרה שלהם.

רותי לוי: יחד עם זאת, היו מהמורות בדרך שלא נתנו להתקדם קדימה.

רותי לוי: זה נגמר.

רותי לוי: אני הייתי עדה יחד אתכם, עם הנציגים לטלפון של אבי ניסנקורן ישירות.

רותי לוי: נכון, אתם זוכרים?

רותי לוי: אחד, שניים, אני רוצה שיהיה ככה ואני רוצה שיהיה ככה, וזה היה קשה ועשינו את זה אתכם ביחד יד ביד ונעזרנו בכל חברינו שיושבים כאן, ואני מקווה מאוד שאף אחד מכם לא יפגע, ואם מישהו יפגע, אני מבקשת לפנות.

רותי לוי: מה שהכי חשוב בכל מה שקורה כאן, שיש לכם אופק תעסוקתי, אתם יכולים להתמודד לתפקידים מאוד גדולים ולא להישאר רק במוקדי קליטה.

רותי לוי: התפקיד שלי זה חינוך ברשויות המקומיות.

רותי לוי: כולם רוצים לעבור למשרד החינוך ומשרד החינוך לא רוצה לקבל את אף אחד, נכון או לא?

איתן טימן: לחלוטין.

איתן טימן: לאחר 70 שנה אתם היחידים שמצליחים לקבל.

רותי לוי: לא מסכימים לקבל את אף אחד.

איתן טימן: לא מקבלים תקנים.

איתן טימן: המשרד לא מוכן.

רותי לוי: והיו משרדים שהיו מוכנים לקבל אתכם ואתם לא הייתם מוכנים לקבל אותם, ופה נוצר מצב שזה היה win-win, אתם הסכמתם לקבל אותם והם הסכימו לקבל אתכם, ואני רואה שמפה רק יצמח משהו טוב.

רותי לוי: אנחנו נמשיך ללוות אתכם, אנחנו לא נרפה.

רותי לוי: אנחנו מוכנים שתהיה נציגות שלכם באיזשהו שלב שיהיו מחוברים איתנו, שהדברים יהיו מסונכרנים, שנלך ביחד למרכז שלטון מקומי, שנלך ביחד להמשיך עם משרד החינוך את הדרך.

רותי לוי: מה שאני מבקשת מכם כהסתדרות המעוף זה להיות עם האצבע על הדופק, לבדוק שאף אחד לא יפגע, ואם חלילה למישהו זה קורה, להודיע לנו כדי שנוכל לעזור, אבל גם ההיפך, כאשר אתם מתקדמים ומקבלים יותר, גם תודיעו לנו כדי שנשמח בשמחתכם.

אברהם נגוסה: תודה.

יעקב אנגדאו: אנגדאו יעקב מיבנה.

יעקב אנגדאו: אני חושב שזה לא נכון להשתמש במושג "שלא תיפגעו בשכר".

יעקב אנגדאו: 99% מהעובדים, השכר שלהם כל כך נמוך, אין מה לפגוע.

יעקב אנגדאו: מה שצריך להגיד, לשלם להם בהתאם לפרופיל של העובדים.

רותי לוי: אוקי, קודם כל נתחיל עם זה שלא תיפגעו, כי אני רואה כאן את אלמוג היקרה שאמרה לי שהיא נפגעה גם בשכר.

רותי לוי: גם באחוזי המשרה, גם בתפקיד היא נפגעה.

רותי לוי: זה דבר שאסור שיקרה.

יעקב אנגדאו: זה מקרה קיצוני.

רותי לוי: אוקי, קיצוני או לא קיצוני, אבל כל אחד הוא עולם ומלואו.

רותי לוי: אנחנו צריכים לדאוג לזה.

יעקב אנגדאו: אין ספק.

רותי לוי: אני רוצה לסיים ולברך את המעמד הזה ולברך את היושבים איתי בשולחן, ומפה השמיים הם הגבול ותמשיכו לעבוד.

אברהם נגוסה: כמו שאמרתי ליושב-ראש השלטון המקומי, אני גם רוצה לברך את ניסנקורן שבאופן אישי מהתחלה התערב ובאמת עשה מהלכים, ואני חושב שאנשים באמת תרמו למהלך הזה שהגענו אליו.

רותי לוי: עכשיו מתחילים לעבוד ובעבודה יש מהמורות וצריך לטפס עליהם, זה בסדר.

אברהם נגוסה: בעיקר המכתב שציטטת מהיום בבוקר, זה ממש אומר לי, טוב שקיימתי את הדיון.

רותי לוי: בוודאי.

איתן טימן: הוא ב-8:15 יצא לרשויות.

הדר אליהו: ברשותך אני אחזור ואדגיש שזה משפט שנמצא בכל המכתבים שהוצאו החל מאמצע אוקטובר 2018.

אברהם נגוסה: תודה.

רותי לוי: יתכן שכן אבל צריך לטפל בזה, והמשפט הזה היה חשוב לי שיהיה בפרוטוקול.

אברהם נגוסה: עשיתם עבודה טובה באמת, משרד הקליטה, אבל כל המהלך הזה גם התחיל בגללכם, אבל הכול לטובה.

אברהם נגוסה: אני לא אומר את זה כביקורת, באמת זה טוב.

אברהם נגוסה: בוא נשמע אותך.

דוד יאסו: בוקר טוב, דוד יאסו.

דוד יאסו: אני אמשיך עם המשפט האחרון שלך.

דוד יאסו: הכול לטובה.

דוד יאסו: זו הפעם הראשונה שאני רואה אותם אחרי הרבה זמן, את מנהלי המוקדים, כמעט כולם שנמצאים כאן, וגם את טלל ואת רות.

דוד יאסו: באמת הם אנשים אחד אחד, מקצועיים, אקדמאיים שגם כיהנו כמנהלי מחלקות.

דוד יאסו: אני חושב שההחלטה שלכם כמו שגם אמרת, איתן, שאתם קיבלתם מה שנקרא זהב לידיים, אוצר שיכול באמת להוביל לא רק את בני הנוער כמו שאולי באגף, אלא יותר גם הנושא של הקהילה.

דוד יאסו: אני מאחל שההטמעה הזאת תהיה בצורה מאוד טובה, ויישר כוח היושב-ראש שאתה עושה את זה.

דוד יאסו: אני חושב שזה באמת מגיע וזה חד וחלק בסוף במקום שיטורטרו כל שנה ושנה עם סימני שאלה כמו שאמרת, הכול לטובה ונראה רק את הטוב שיכול להיות.

דוד יאסו: אני מאחל באמת המון הצלחה, חברים.

אברהם נגוסה: תודה.

אברהם נגוסה: דניאל, מנהל מוקד קליטה באשקלון, בבקשה.

דניאל זנבה: שלום, בוקר טוב לכולם.

דניאל זנבה: אני לא יודע אם אני שמח, ולמה?

דניאל זנבה: כי התהליך שלנו לא התחיל בשלוש שנים ובארבע שנים וגם לא בשמונה שנים.

דניאל זנבה: אנחנו חלק מהרשויות המקומיות.

דניאל זנבה: היינו שם בנוף הארגוני.

דניאל זנבה: אני מאשקלון, אז אשקלון היום צפה בהרבה מקרים בכותרות בעיקר בהקשר של עזה.

דניאל זנבה: אנחנו חלק מנותני השירותים העירוניים.

דניאל זנבה: הדיון הזה לטעמי מיותר כי לא שיתפו באמת את הנציגות.

דניאל זנבה: ראינו לאורך כל הדרך את כל המהמורות.

דניאל זנבה: אנחנו גם פיתחנו יכולות ביורוקרטיות.

דניאל זנבה: בצד השני יש אנשים ולכל אחד מהאנשים שמולנו יש לו את המגבלות הארגוניות.

דניאל זנבה: היות ואנחנו נמצאים ברשויות המקומיות, בשטח ולא בשלטון המקומי, מכירים את הפרסונות, מכירים את היחידות שם, ידענו שצפויים קשיים וגם רצינו להיות שותפים אמיתיים למה שיגיע לשטח, שאם אני מחר-מחרתיים מתמודד עם המסמך שנשלח הבוקר, אני יכול להגיד בוודאות כי הייתי שותף לו.

דניאל זנבה: הייתי שותף לו, אז אני יודע, אז אני בלב שלם יכול להגיד, המתווה הזה יכול להיות מצוין.

דניאל זנבה: אני חוזר אחורה עד ספטמבר.

דניאל זנבה: מבחינתי הפגישות, ההסכמות, השיח היה מאוד מאוד מכבד וראינו שיש באמת בית חם.

דניאל זנבה: אני אומר לכם בכנות, אחרי הרבה שנים של שנות מקצוע, אני יכול להגיד שאני עליתי בינקותה לארץ, אז עשיתי את כל החיים שלי פה בארץ בכברת דרך כמו כל תושב ואזרח במדינת ישראל.

דניאל זנבה: אחרי כל השנים האלה בתוך תהליך מאוד משמעותי הייתי מצפה להיות שותף.

דניאל זנבה: זו בקשה שהיא נשמעת בסיסית אבל היא מאוד משמעותית.

דניאל זנבה: באוקטובר הגיע מסמך שאותי העמיד בשוק טוטאלי.

דניאל זנבה: ככל שאנשים מתקשרים, והם מתקשרים, וזה עובדים בתוך מוקדי הקליטה, אני אומר, ריבונו של עולם, למה זה הם ואנחנו?

דניאל זנבה: למה זה לא כולם?

דניאל זנבה: זו התחושה.

דניאל זנבה: את החלק המקצועי אני אשאיר לחברים שלי שידברו.

דניאל זנבה: ברגע שאתה שותף, אתה יודע גם את התוצאה.

דניאל זנבה: אני אגיד פה משהו חיובי למשרד הקליטה.

דניאל זנבה: אתם יודעים לתכנן את התוכניות.

דניאל זנבה: תראו גם את הביצוע שלהן.

דניאל זנבה: כשאתה יודע לתכנן את התוכנית שלך, גם בתוכנית של המלל, גם בתכנון הכספי, אתה יודע לעשות את דוח הביצוע שלך ולוקח לך מינימום יחידות זמן.

דניאל זנבה: זה נכון גם לגבי התהליך הזה, שאם היינו שותפים בפגישות, אם היינו שותפים להחלטת ממשלה, אז התוצאה שלה היא פשוטה, כולם יודעים מה צריך לקרות, גם העובדים, גם המנהלים והכול יכול להיות מצוין, כמו שקרה בשלושה ימים האחרונים.

דניאל זנבה: אני יכול להגיד שבשלושה ימים האחרונים גם ב-00:00 בלילה ידענו לשלוח מיילים, ידענו להתכתב, אז הדיאלוג הזה של השלושה ימים האחרונים היה מונע חלק גדול מהמהמורות.

דניאל זנבה: המטרה שלנו היא לשנות את החלטת הממשלה שלטעמנו נעשתה בחוסר שיתוף שלנו ועל זה החבר'ה ירחיבו.

דניאל זנבה: הדבר הרביעי, שמירה על מבנה הארגוני.

דניאל זנבה: אני לא יודע אם כל האנשים יודעים מה זה מוקדי קליטה.

דניאל זנבה: זו מוטציה שאנחנו גם לפעמים אומרים, רגע, זה סוג השירותים.

דניאל זנבה: סיפור קצר – יום חמישי בערב אני מקבל שיחת טלפון מתושבת העיר.

דניאל זנבה: אומרת לי, תשמע, אני מרגישה שעשקו אותי אבל אין לי עם מי לדבר.

דניאל זנבה: אמרתי, מה זה עשקו אותך?

דניאל זנבה: למה עשקו אותך?

דניאל זנבה: איך הגעת לתובנה שעשקו אותך ולמה את מתקשרת עכשיו ב-19:00 בערב?

דניאל זנבה: תבואי ביום ראשון בבוקר.

דניאל זנבה: ב-08:00 בבוקר אני מגיע, כשבשיחה הזו כמובן היא אמרה לי מי שהיא חשבה שעשק אותה.

דניאל זנבה: היא אמרה שהיא קיבלה עו"ד מהסיוע המשפטי וניגשה ופגשה אותו והוא אמר לה שהיא צריכה לשלם לו כספים.

דניאל זנבה: תרתי משמע אני אומר לכם, הבן אדם לקח נייר חלק, כתב, אני פלוני, אלווה כך ואני אעשה.

אברהם נגוסה: הסכם שכר טרחה.

דניאל זנבה: כלום, כלום, בלי שום לוגו ולא כלום, רק הוא אמר לה, אני עו"ד.

דניאל זנבה: יש הרבה מאכערים בחברה הישראלית, מה לעשות.

שלומית אבינח: אנחנו מכירים סיפורים כאלה גם בוועדה.

אברהם נגוסה: מגיעים אלינו כל יום מקרים כאלה.

דניאל זנבה: אז זה חלק מהמקרים.

דניאל זנבה: יש עוד הרבה מקרים.

דניאל זנבה: את זה אני אשאיר לכם.

אברהם נגוסה: בסדר גמור.

אברהם נגוסה: אנחנו נתקדם.

מוטי מברט: בוקר טוב, היום למעשה מבחינתנו זה התחלת הדיונים.

מוטי מברט: הם היו כשהזמנת אותנו בפעם הקודמת ובאמת התחיל הדיאלוג וחבל שהוא לא קרה.

מוטי מברט: המטרה שלנו פה, אמרנו ואנחנו חוזרים על זה, אנחנו רוצים לעשות את התיקון של הטעויות של כולנו.

מוטי מברט: יכול להיות שגם אנחנו טעינו.

מוטי מברט: אולי לא היינו מספיק ערים.

אברהם נגוסה: ישנתם בשמירה.

מוטי מברט: לא נרדמנו בשמירה.

מוטי מברט: כדי לא לחזור אחורה אני לא אגיד מה שאני חושב.

מוטי מברט: אנחנו רוצים לשנות את החלטת הממשלה, לתקן אותה ככה שהיא תהיה בהתאם למתווה הזה.

מוטי מברט: מכיוון שהזמן קצר, אני אתייחס לאיתן.

מוטי מברט: איתן, אנחנו באנו אליך ורוצים לחבק אותך, את הגב שלך ובכלל את משרד החינוך, אבל כשבאנו, באנו גם עם חבילה שלנו והחבילה שלנו אומרת ככה: העובדים, הקהילה והשירות כולו שאנחנו רוצים לשמר חלקו, ברור לנו שאנחנו כבר 30 שנה בארץ, יש דברים שאפשר לבטל ויש דברים שלא.

מוטי מברט: אנחנו רוצים לשמור את זה וזה המתווה שאנחנו חשבנו עליו, וכן להיכנס לבית הזה שיש לו בית שהוא חינוך, שהוא נוער, כל הדברים האלה, לשלב את זה ביחד.

מוטי מברט: זה התפיסה שצריכה להיות בהחלטת הממשלה והמתווה מדבר על זה.

איתן טימן: המכתב שיצא, ברגע שהוועדה מאמצת אותו, הוא מתווה מחייב כנסת.

איתן טימן: מה שיצא עכשיו זה בדיוק מה שאתה אומר בהוראת מדינה.

איתן טימן: ברגע שמשרד החינוך, שלטון מקומי חתומים על מכתב והיושב-ראש שם אותו בכנסת, זה יותר מהחלטת ממשלה.

מוטי מברט: תן לי להמשיך כי יש לי זמן מאוד קצר.

אברהם נגוסה: האם ניתן להפיץ את המכתב למנהלי מוקדי הקליטה או לנציגים?

טלל דולב: המכתב כבר הופץ לנציגים - - - .

טלל דולב: יש עוד כמה דברים שאולי אפשר לתקן יותר, אבל המכתב הזה כבר הופץ והשאר יהיה בהבנות.

מוטי מברט: יש מקום לתקן.

טלל דולב: כל דבר אפשר לתקן.

אברהם נגוסה: אני רוצה שהדברים יהיו ברורים.

אברהם נגוסה: אתה אמרת לתקן את החלטת הממשלה.

אברהם נגוסה: זו אמירה כללית.

אברהם נגוסה: איזה סעיף לתקן בהחלטת הממשלה?

הדר אליהו: אולי נדייק ונאמר, אתה מבקש לתקן את דרך היישום של ההחלטה, כי ההחלטה עצמה זה לא בידנו.

מוטי מברט: לא, לא, זה הכול בידיים שלנו.

מוטי מברט: המטרה שלנו היא לתקן את החלטת הממשלה ברוח של המתווה שאנחנו עשינו אותו בשלושה ימים האחרונים.

מוטי מברט: זה אחד.

מוטי מברט: אנחנו הגשנו מסמך בקשה כולל התיקון של מה שאנחנו רוצים שיופיע בתוך החלטת הממשלה.

שלומית אבינח: איזה סעיף מפריע לכם?

מוטי מברט: שינוי בהחלטת הממשלה: א, לתקן את החלטת הממשלה 4174, להשמיט את המשפטים "לאייש על פי כל דין שיתוקננו ביחידות הנוער".

שלומית אבינח: על איזה סעיף אתה מדבר?

מוטי מברט: בסעיף 1 כתוב שיתוקננו ביחידות הנוער, ואז בשורה 3 זה מופיע.

מוטי מברט: יבוא המשפט שאומר לאייש על פי כל דין את המשרות שיתוקננו במינהל חברה ונוער במשרד החינוך.

מוטי מברט: אני אסביר.

מוטי מברט: אנחנו ארגון מיוחד.

מוטי מברט: אנחנו באנו עם אג'נדה ואנחנו רוצים להתחתן.

מוטי מברט: בשביל להתחתן צריך גם שני צדדים שיסכימו לדברים, לוותר וגם לקחת.

מוטי מברט: אנחנו מוכנים לקחת משימות של נוער ואנחנו עושים את זה, אבל אתם גם צריכים להסכים שיש לנו גם קהילה מאחורינו, מבוגרת, גם צעירים שאנחנו נעזור להם בהשכלה, בתעסוקה, בכל הדברים האלה.

מוטי מברט: זה הסיבה שאנחנו רוצים שזה יהיה ככה.

מוטי מברט: אנחנו רוצים לבנות שאתם תהיו גדולים ואנחנו נהיה גדולים.

איתן טימן: אני אגיד לך איפה הבעיה.

איתן טימן: הבעיה שלנו שחייב להופיע יחידת שלטון מקומי.

אברהם נגוסה: אני חושב שתעביר את זה.

מוטי מברט: העברנו.

טלל דולב: לכן אמרתי שאני רוצה להגיב.

מוטי מברט: העברנו את זה ברמה של גם לפי השורות במספרים וגם את ההחלטה עצמה, אנחנו תיקנו אותה איך שאנחנו רואים.

מוטי מברט: כמובן אנחנו לא הממשלה.

אברהם נגוסה: אוקי, אז אני לא קיבלתי.

מוטי מברט: אני חוזר על מה שאני אומר.

מוטי מברט: אנחנו לא הממשלה אבל אנחנו הכנסנו בדיוק מה שדיברנו.

מוטי מברט: המתווה הוא לא בתוך ההחלטה.

אברהם נגוסה: אני שאלתי כי אני לא קיבלתי את הדרישות שלהם מה לתקן, באיזה סעיף לתקן.

אברהם נגוסה: אם כבר העברתם להם, יש כתב, בואו, תנו לנו גם העתק כדי שנעקוב אחרי זה.

אברהם נגוסה: בוא תשלים, בבקשה.

מוטי מברט: תראו, אנחנו הגשנו את המסמך הזה.

מוטי מברט: הוא חופף למתווה של מה שנשלח אתמול.

מוטי מברט: המתווה הזה שווה קישוט אם הוא לא יהיה בהחלטת ממשלה, כי בעוד שנה או אפילו עוד שלושה חודשים כל המתווה הזה שעכשיו דיברנו ואנחנו באמת מאחוריו, גם דניאל אמר את זה, הוא לא שווה שום דבר.

מוטי מברט: אנחנו מבינים בדבר הזה.

מוטי מברט: על מה אנחנו מדברים?

מוטי מברט: גם להבטיח את ההמשך של הדבר הזה ולא מתווה, כי מתווה, היום כתבתם, יצא לרשויות, מחר אפשר לכתוב שמה שכתבנו, מבוטל, לכן אנחנו רוצים החלטת ממשלה שתתוקן כי אנחנו בהסכמה.

מוטי מברט: עכשיו זה באמת בהסכמה.

מוטי מברט: אחר כך לא נבוא אליכם, עשיתם לנו ופגעתם בנו, למה?

מוטי מברט: כי גם אנחנו אשמים אם יש טעות בהחלטות אחרי שעשינו את הדיון.

אברהם נגוסה: תודה.

אברהם נגוסה: טלל.

טלל דולב: קיבלתי את המסמך עם ההערות שלכם.

טלל דולב: אנחנו גם נעביר אותו פה לוועדה על מנת שהמסמך עם הערותיכם ובקשותיכם יכנס לפרוטוקול.

טלל דולב: אמרתי לך, מוטי, לא הגבתי.

טלל דולב: אנחנו בודקים אפשרות לשנות את החלטת הממשלה בחלק מהסעיפים.

טלל דולב: לא כל דבר שאתם מבקשים ניתן לעשות.

טלל דולב: אני צריכה לראות מה כתבתם מחדש, כי אם זו החלטה חדשה לגמרי, אז זו החלטה חדשה ואז אנחנו לא יכולים לעשות אותה עכשיו.

מוטי מברט: זה תיקון.

טלל דולב: אני מבטיחה להעביר התייחסות מסודרת.

טלל דולב: אני יכולה לעשות את זה גם בישיבה, גם בכתב.

טלל דולב: מה שניתן לתקן בהחלטה, מבחינתי אני אבדוק את הדרך לעשות את זה.

מוטי מברט: רק משפט אחד לפרוטוקול.

מוטי מברט: אנחנו גם רוצים שיובן שאנחנו יחידה מיוחדת שיש לה מבנה ארגוני.

אברהם נגוסה: זה התייחסתם.

מוטי מברט: שיהיה בפרוטוקול.

טלל דולב: לא ניתן לעשות את זה.

טלל דולב: זה נוגד את חוק הרשויות המקומיות.

טלל דולב: לא חוקי.

טלל דולב: אמרתי לך, מוטי, אתמול.

טלל דולב: אני גם אמרתי לך שאני לא אלך עם זה, אבל אם אתם רוצים, אפשר לפתוח בתהליך חקיקה להגדיר יחידה ברשויות המקומיות.

טלל דולב: כמה זמן זה ייקח?

טלל דולב: 12 שנה.

טלל דולב: זה מה שאפשר לעשות.

טלל דולב: אני לא יכולה לכתוב בהחלטת ממשלה משהו שנוגד את פקודת חוק הרשויות.

אברהם נגוסה: אני חושב שיש פתרון.

אברהם נגוסה: אני חושב שיש פה הסכמה לשבת ולדון מה לתקן.

אברהם נגוסה: באופן עקרוני יש הסכמה לתקן אבל מה לתקן, כמו שטלל אמרה, בואו נשב ביחד מול המסמך שכתבתם ומה שניתן, נעשה את זה.

אברהם נגוסה: בואו נתקדם.

מוטי מברט: אנחנו רוצים בסך הכול להיות לצד יחידות הנוער, שישלימו גם את הפעולות של יחידות הנוער.

מוטי מברט: זה חשוב לנו.

אברהם נגוסה: יש הסכמה בעניין הזה.

אברהם נגוסה: מה שניתן לעשות במסגרת החוק לרשויות המקומיות, ניתן לעשות את זה.

אברהם נגוסה: בואו נשב ביחד בפגישה ונעשה את זה.

אברהם נגוסה: מה שחשוב, שעקרונית יש הסכמה לתקן את החלטת הממשלה.

אברהם נגוסה: אפשר לשבת סעיף סעיף וללכת על זה.

אברהם נגוסה: דוד, בבקשה.

דוד אלעזר: תודה רבה.

דוד אלעזר: קודם כל אני רוצה להודות לחבר הכנסת ד"ר אברהם נגוסה, יושב-ראש ועדת העלייה והקליטה.

דוד אלעזר: אתה באמת פתחת את הדלת מאז שנבחרת לכאן.

דוד אלעזר: אתה מלווה את הנושא שלנו כבר הרבה שנים.

דוד אלעזר: היו גם שותפים נוספים כמו שר הכלכלה אלי כהן, שר האוצר, ההסתדרות, אז אני רוצה באמת להודות לך וגם לצוות שלך, לשלומית מנהלת הוועדה וגם לעוזרים שלך, לישמבלה ולאחרים.

דוד אלעזר: זה לא מובן מאליו.

דוד אלעזר: אני בכוונה פתחתי בזה, כי כל אחד כשהוא מקבל רשות דיבור, מציג את העניין שמציק לו, אבל זה לא מובן מאליו, ד"ר אברהם.

דוד אלעזר: היו מקרים שמנעו מאיתנו להגיע להיכנס לוועדות הכנסת מחשש שאנחנו נעשה אולי בלגאן, רעש, אבל באמת הצלחנו להציף את העניין הזה והגענו לאן שהגענו בזכותך ובזכות העזרה שלך.

דוד אלעזר: לכאורה הנושא הזה אמור להטיב עמנו, אבל הדרך לגיהינום רצופה כוונות טובות.

דוד אלעזר: אני 18 שנים עובד במוקד קליטה, מנהל את המוקד.

דוד אלעזר: לא יכול להיות שבמשך 18 שנה בן אדם נאבק על הזכות שלו, על מה שמגיע לו.

דוד אלעזר: זה באמת עצוב, אני אומר לכם.

דוד אלעזר: זו תעודת עניות לכל מי שאחראי בעניין הזה.

דוד אלעזר: אתמול בבוקר זומנתי לרשות.

דוד אלעזר: הרשות מבינה מה שהיא רוצה להבין.

דוד אלעזר: כל מה שכתוב במתווה לא מעניין אותה וגם המתווה לא ברור בכלל.

דוד אלעזר: כל אחד מפרש אותו איך שהוא רוצה.

דוד אלעזר: מה שמעניין אותם זה רק התקציב, מתי יגיע כדי שלא יעמדו בגירעון.

דוד אלעזר: זה מה שמעניין אותם, לא הקהילה ולא העובדים.

דוד אלעזר: איתן, אני רוצה להגיד לך, פתחת את הדלת שלך.

דוד אלעזר: ישבנו אצלך כמה פעמים.

דוד אלעזר: היה חיבור בינינו אבל לצערנו הנחיות לא ברורות מגיעות לרשויות והרשויות מצפצפות על העובדים ועל המנהלים.

דוד אלעזר: זה מה שקורה בפועל.

דוד אלעזר: אני לא רוצה לחזור למכתבים שנשלחו באוקטובר.

דוד אלעזר: אלו היו מכתבים מזעזעים.

דוד אלעזר: באמת הזלזול בנו, בצוות העובדים, במנהלים, אבל אנחנו עכשיו כבר במקום אחר.

דוד אלעזר: אני רוצה להתקדם.

דוד אלעזר: בשבוע האחרון מאז שהיינו בפגישה אצלך נוצר אמון בין טלל לצוות ההנהגה של המוקדים והתקדמנו והגענו לאן שהגענו.

דוד אלעזר: אני רוצה להגיד שני משפטים אחרונים.

דוד אלעזר: אני רוצה שהיום בפרוטוקול ירשם שתהיה הבטחה שהיחידה הארגונית שנקראת מוקד קליטה לא תפוזר, תישמר, והקהילה לא תיפגע מהמהלך הזה שנעשה עכשיו.

דוד אלעזר: מצד אחד אומרים, מעמדכם לא יפגע, הכול יהיה בסדר.

דוד אלעזר: ההיפך, דווקא אולי השכר יעלה, אבל מצד שני כבר רבים מי ייקח את רכז הנוער, מי ייקח את רכזי תעסוקה.

דוד אלעזר: כבר בונים להם תפקידים ומנהל מוקד נשאר לבד.

דוד אלעזר: הוא יהיה מנהל אבל הוא ינהל רק את עצמו.

דוד אלעזר: זה מה שקורה בפועל.

דוד אלעזר: זה אני רוצה שבאמת ייכתב בפרוטוקול, האם מנהל מוקד ינהל את הצוות כמו שניהל אותו עד היום?

דוד אלעזר: הוא יודע לנהל את הצוות, הוא יודע לנהל תקציב, הוא יודע לבנות תוכניות, הוא יודע לתת מענה הולם לקהילה, אז מה שצריך להיות.

דוד אלעזר: הדבר האחרון שאני רוצה להגיד, לא סתם עכשיו כל אחד רב לקחת את העובדים האלה.

דוד אלעזר: יש פה צוות מאומן, אנשים משכילים.

דוד אלעזר: חלק גדול מהאנשים הם בעלי תואר ראשון ותואר שני, אנשים ששירתו את המדינה, חלקם קצינים בצה"ל שיודעים לנהל.

דוד אלעזר: ברשות אומרים לנו, אם המוקד לא היה, אנשים לא היו יודעים להגיד איפה הייתה הקהילה היום.

דוד אלעזר: אנחנו נמצאים במקומות הכי קשים בשכונות.

דוד אלעזר: אנחנו נמצאים בשכונות בשטח, ולכן אני לא רוצה שמכל המהלך הזה יגידו לנו, הנה, נתנו לכם, עכשיו השכר שלכם יעלה, המעמד שלכם.

דוד אלעזר: בשביל זה אנחנו עשינו את זה.

דוד אלעזר: אף אחד לא עשה טובה.

דוד אלעזר: אנחנו נלחמנו בנחישות ובהתמדה, כמובן בעזרה של גורמים נוספים שציינתי קודם, ולכן אף אחד לא עושה לנו טובה.

דוד אלעזר: אנחנו יודעים יותר טוב מכל אחד אחר ואנחנו יכולים לא רק לנהל מחלקה, אנחנו יכולים גם לנהל אגף, לכן הגיע הזמן באמת שאנשים יסתכלו אחרת.

דוד אלעזר: אנחנו במקום אחר לגמרי.

דוד אלעזר: תודה רבה.

אברהם נגוסה: תודה.

אברהם נגוסה: איתן, בבקשה.

איתן טימן: יש כמה דברים שחייבים כולנו להבין משמעות גם בקשר עם משרד החינוך, ואני אגיד לכם למשל שניים.

איתן טימן: חוק הנוער קובע: "לא יעבוד אדם ברשות המקומית בתפקיד נוער בלי שהפיתוח המקצועי שלו נעשה דרך מנהל מחלקת הנוער".

איתן טימן: לא קשור אליכם.

איתן טימן: גם תנועות הנוער, הארגונים.

איתן טימן: כל רכזי הנוער ברשות - - -

זיוה דסה-קסו: כבודו, זה מה שאני אומרת.

זיוה דסה-קסו: קראתי את האוגדן שבוע שלם.

זיוה דסה-קסו: חוץ מתפקיד נוער, לא מתאים שום תפקיד.

זיוה דסה-קסו: הגדרתם גם את הנושא של קהילה.

זיוה דסה-קסו: לולא השלושה ימים שקרה נס מעל הטבע - - -

איתן טימן: נכון.

זיוה דסה-קסו: אני באמת באתי לומר דברים מאוד קשים, ואני מדברת שעיריית ראשון לציון, עוד ערים אחרות, שעשתה מהפכה, התגייסנו לפרויקט לאומי מרצון ועשינו את העבודה בצורה בלתי נלאית, מאוד מקצועית.

זיוה דסה-קסו: לא יכול להיות שיפזרו את העובדים ואנחנו נשב במגדל השן.

זיוה דסה-קסו: זה משהו שצריך לעשות עליו את החשיבה.

זיוה דסה-קסו: חשוב לי שיאמר כי הדברים בשטח הם אחרת.

איתן טימן: אני לומר לך, תביני, קודם כל אמרתי לך, חלק מהרשויות עדיין את המסמך שהבוקר יצא לא קיבלו, כולל ראשון.

איתן טימן: אם רק הבוקר השלטון המקומי הוציא לראשי הערים, הם לא קיבלו.

איתן טימן: ההנחיה שלנו היא לשמר תחת מנהל המוקד את הצוות שלו, רק אני אומר מה השינוי שיש.

איתן טימן: אם יש אדם נוער, הוא אוטומט גם חלק מצוות הנוער הרשותי והוא כפוף למנהל המוקד.

איתן טימן: הפיתוח המקצועי היום למתנ"סים, לתאגידים, הכול נוער, אני עושה בחוק הנוער.

פנטהון אספה-דוויט: למי כפוף מנהל המוקד?

איתן טימן: למשל לדוגמא, ברחובות נסגר.

איתן טימן: במקום לנוער שהוא היה צריך הוא עבר לחינוך כי זו הפירמידה הגבוהה ביותר שיש למשרד החינוך ברשות המקומית.

פנטהון אספה-דוויט: מינהל החינוך.

איתן טימן: בדיוק.

איתן טימן: עשינו.

איתן טימן: בירושלים יש מינהל קהילה נוער שהוא ברמת סמנכ"ל, זה הועבר אליו, כלומר העברנו את זה להיררכיות הגבוהות ביותר.

מוטי מברט: מה שזיוה אומרת, לא ברור לנו האם העובדים שלנו יישארו שלנו עם הפיתוח המקצועי.

איתן טימן: העובדים הם שלכם.

איתן טימן: נתתי שתי הוראות: אחת, אם אתה מנהל מחלקה, אין מנהל מחלקה על עצמו.

איתן טימן: אני לא מכיר את זה.

איתן טימן: למה אני אישרתי?

איתן טימן: כי אמרתי להם, יש להם צוות.

איתן טימן: מוסכם שהצוות אצלם.

איתן טימן: כל השינויים נעשים איתם, דרכם, לטובת המשימות.

איתן טימן: אתן לכם דוגמא, אמרתי לטלל, אם משרד החינוך מחויב בדרך החדשה, דרך החינוך, אוטומט אתם תשתלבו אצלנו גם בדרך החדשה, מדוע?

איתן טימן: כי אם אני משרד החינוך מנהל תקציב עם טלל ב-26 רשויות של הדרך החדשה, אני לא אנהל מערכת אחרת חוץ מכם, כי זה הגיוני.

איתן טימן: אלה הדברים שאנחנו נעשה בחיבורים.

איתן טימן: גם ראשי הרשויות אומרים לנו, מה העברת לנוער ולחינוך אם את הדרך החדשה את שם במקום אחר?

דני מהרט: אנחנו כרגע ברשויות מורגלים לכך שאנחנו עובדים באגפים מסוימים.

דני מהרט: את הכסף למשל ברשויות שיש בהן עולים עד 15 שנים היינו מקבלים דרך אגף הקליטה לצורך הדוגמא.

דני מהרט: ברגע שאנחנו עוברים ליחידות הנוער, אגף הנוער, הכסף הזה, גם דוד, עכשיו שאלתי אותו, יש בזה בעיה.

דני מהרט: אנחנו טיפלנו בעולים עד 15 שנה.

דני מהרט: התקציב הזה לא יגיע אלינו, יגיע למקום אחר.

איתן טימן: חבר'ה, אין בעיה.

איתן טימן: אני אגיד לכם את הפקודה.

אברהם נגוסה: בנקודה הזו אני חושב שזה צריך להיות ברור.

אברהם נגוסה: העניין של תהליך שילוב, משרד הקליטה מעביר תקציב רק למי שנמצא פחות מ-15 שנה.

דני מהרט: אנחנו היינו זרוע ביצועית של המשרד.

טלל דולב: אתם לא זרוע ביצועית.

קריאה: לא, לא, דניאל.

קריאה: זה נגמר.

דני מהרט: השאלה שלי, מה קורה הלאה?

אברהם נגוסה: זה נגמר.

אברהם נגוסה: משרד הקליטה, כשהוא סוגר את מוקדי הקליטה, הוא אומר שאני עובד מול רשות הקליטה של אותה רשות מקומית, ולכן מי שזכאי למשרד הקליטה, דהיינו פחות מ-15 שנה, אני מעביר לרשות הקליטה שלו את הרשות.

אברהם נגוסה: זה מה שאמרו.

אברהם נגוסה: בבקשה.

יעקב אנגדאו: איפה רשויות מקומיות?

יעקב אנגדאו: מה, רק כסף, זה מה שמעניין אותם?

יעקב אנגדאו: הרי לפי המכתב הראשון בכלל היו צריכים לפזר את כל העובדים ושיעסקו אך ורק בתחום הנוער.

יעקב אנגדאו: אף אחד לא כתב מכתב למשרד החינוך או לכל גורם אחר.

אברהם נגוסה: יש הוראה שאתם תתעסקו בנוער?

יעקב אנגדאו: המכתב הראשון מתייחס - - -

אברהם נגוסה: אני רק שאלתי לאמירה שלך האם זה נכתב בפרוטוקול, ולכן אני רוצה שיהיה ברור לאמירה שלך, אם יש הוראה או הנחיה שנשלחה כתוב, תציג לנו.

אברהם נגוסה: אם אין, חבל לדבר על זה.

יעקב אנגדאו: הסוגיה הזו לא אמורה להיות רק של מנהלי מוקדים או עובדי מוקדי קליטה אלא של הרשויות.

יעקב אנגדאו: אני עד עכשיו לא ראיתי רשות מקומית שכתבה מכתב כלשהו לטובת המהלך הזה.

יעקב אנגדאו: תודה רבה.

אברהם נגוסה: תודה.

אליאס מהרי: משפט להשלים את אנגדאו.

אברהם נגוסה: אוקי.

אליאס מהרי: אליאס מהרי מנתניה.

אליאס מהרי: שמונה-תשע שנים אני בתוך התהליך הזה.

אליאס מהרי: באתי היום רק לברך על המוגמר.

אליאס מהרי: אני לא מפחד מאתגרים ובוודאי חבריי המנהלים לא מפחדים מאתגרים.

אליאס מהרי: חשוב לי להדגיש שכל רשות שתנהג שלא בכבוד בנו ובצוות העובדים, הם יראו שם פייטרים.

אליאס מהרי: אנחנו ניכנס בכל אחד.

אליאס מהרי: לא לחינם אמרת, הנושא הזה של ראשי רשויות ומי מטעמם שאולי חשב לכתוב לזכותנו שעשינו עבודה נהדרת, כי חוסר במובטלים ברשויות גדולות לא נעשה על ידי הרשות, הוא נעשה על ידנו.

אליאס מהרי: הכשרות מקצועיות נעשו על ידנו בכספי משרד הקליטה.

אליאס מהרי: התערבות בחינוך נעשתה על ידנו.

אליאס מהרי: תנועות נוער נכנסו לשכונות גיאוגרפיות שיש בהן בני קהילה.

אליאס מהרי: זה אנחנו.

אברהם נגוסה: אין מחלוקת בזה.

אברהם נגוסה: בוא נתקדם.

אליאס מהרי: אבל אני אומר, נכנסנו לחינוך, תנהגו בנו בכבוד, אנחנו נהיה יותר טובים מהעובדים שיש שם.

אברהם נגוסה: מצוין.

אברהם נגוסה: תודה.

אברהם נגוסה: עכשיו דני גסטה.

אברהם נגוסה: קודם כל אנחנו מברכים אותך, נבחרת להיות איש ציבור במועצת העיר בעפולה, אחד מה-18 שנכנסו.

אברהם נגוסה: אני כפוליטיקאי מאוד שמח שהקהילה משתלבת גם בתחום הפוליטי.

אברהם נגוסה: בבקשה.

דני גסטה: קודם כל אני בא כי לפחות אני מרגיש את עצמי כנציג מוקד קליטה.

דני גסטה: עדיין לא התנתקתי וקשה להתנתק.

דני גסטה: אחת הסיבות שבאמת הקהילה התחילה להרגיש שעובדים עליה, אני חושב שבשנתיים האחרונות החזירו אותנו 30 שנה אחורה.

דני גסטה: לפני שנתיים אמרת, הגדילו את הכסף של הקהילה בסכומים ענקיים.

דני גסטה: אני חושב שבשנתיים האחרונות הקטינו את הכסף של הקהילה.

דני גסטה: זה מתמסמס ונעלם באיזשהו מקום.

דני גסטה: זה לא מגיע לקהילה.

דני גסטה: נותנים לכל מיני גופים שהם לא יודעים מה לעשות עם הכסף ומשתמשים בו לדברים אחרים וזה לא מגיע לקהילה.

דני גסטה: במקום לבנות בניין עם יסודות, בונים בניין בלי יסודות, מחלקים את הכספים ואז אומרים, תשקיעו בקהילה.

דני גסטה: אם אין לך בסיס, אנשים שיפקחו ויבקרו את הכספים שמגיעים ולתת באמת לצוות של מוקד הקליטה לפחות שידעו לאן זה מגיע ושיפקחו.

דני גסטה: אצלנו בעיר, אני אומר לך חד משמעית, מגיעים כספים, אני לא יודע מה עושים איתם.

אברהם נגוסה: אתה צודק אבל זו הייתה דרישה של הקהילה להשתלב.

אברהם נגוסה: משרד הקליטה מעביר למוקדי הקליטה.

דני גסטה: הצעירים וההפגנות שהיו, אמרו, תנו לנו להיות שותפים בהחלטות ולא להחליט דברים.

דני גסטה: איך אמרתי לטלל פעם?

דני גסטה: אנחנו אוכלים אינג'ירה.

דני גסטה: אתם מבקשים גפילטע פיש ואומרים לנו, תאכלו.

דני גסטה: אנחנו אוכלים אינג'ירה, אנחנו רוצים להכין את המאכל שלנו, לכן למעלה מכינים תוכניות ומחליטים החלטות ואומרים לנו, זה מה שאתם צריכים לאכול, תאכלו את זה.

דני גסטה: אנחנו צריכים לבנות את התוכניות.

דני גסטה: אנחנו אלה שנמצאים בשטח, צריכים להגיד מה טוב לקהילה.

אברהם נגוסה: אתה עובד מוקד קליטה לשעבר.

אברהם נגוסה: לא השתתפת בשולחנות עגולים של משרד הקליטה?

דני גסטה: פעם אחת.

דני גסטה: פה מפתים אותנו עם המשרות של עובדי מוקד קליטה.

דני גסטה: אנחנו מייצגים 140,000 בני קהילה.

דני גסטה: אני חושב שלא רק המשרות שלנו הן החשובות במקרה של החברים שלי.

דני גסטה: אני חושב שאנחנו צריכים לתת שירות לקהילה בשיתוף פעולה של עובדי מוקד קליטה.

דני גסטה: למרות שאני באתי מהחינוך, הייתי בחינוך ובשש השנים האחרונות אני במוקד קליטה, אני יודע מה עובדי מוקד קליטה עושים ואני חושב שצריך לשתף אותם לפני שמביאים כל מיני פרויקטים, שהם ידעו.

אברהם נגוסה: תודה.

אברהם נגוסה: אסמארה אקלה, בבקשה.

אסמארה אקלה: קודם כל תודה.

אסמארה אקלה: אני מוותר על זכות הדיבור כי מספיק מה שדיבר דוד.

אסמארה אקלה: היו לי הרבה דברים לומר, אז אני לא אחזור על דברים שנאמרו.

אברהם נגוסה: מצוין.

אסמארה אקלה: רק משפט אחד.

אסמארה אקלה: השירות שעד היום ניתן על ידי מוקד קליטה יכול להיפגע.

אסמארה אקלה: זה יכול להירשם בפרוטוקול.

אסמארה אקלה: עוד שנה נבוא לפה ונדון מה טעינו ומה עשינו.

אברהם נגוסה: אוקי, תודה.

אברהם נגוסה: מספין אלמיהו, בבקשה.

מספין אלמיהו: מספין אלמיהו מירושלים.

מספין אלמיהו: אני מתחבר לדבריו של דוד.

מספין אלמיהו: קודם כל צריך לברך ולהגיד תודה לכל אלה שבאמת עמלו בתהליך הזה, כמובן גם כולל נציגי המוקדים.

מספין אלמיהו: בנוסח המכתב עצמו שהעובדים יקלטו מ-1.1.2019, העובדים כבר נקלטו ב-1.1.2017, כלומר להראות גם רצף של התהליך.

מספין אלמיהו: אנחנו לא התחלנו את התהליך הזה.

מספין אלמיהו: ההסכם התחיל אז.

מספין אלמיהו: בנוסח גם לא מופיע.

מספין אלמיהו: אני מכיר את הדברים, איך הם פועלים.

מספין אלמיהו: אני לא דוגמא, אבל אנחנו צריכים להבין גם את המסמכים.

מספין אלמיהו: אנחנו קוראים אותם בנוסח המשפטי ולומדים אותם היטב, לכן גם בתהליך הקליטה שהיה ב-2017 אני יודע איך משרד הפנים היו שותפים לתהליך, איזה מכתבים היו צריכים בשביל לאשר את כל התהליך, לכן המכתבים צריכים להיות ברורים.

מספין אלמיהו: אנחנו מגיעים בדקה ה-90.

מספין אלמיהו: הדברים היו צריכים להיעשות בפברואר 2018 כדי שהיום אנחנו נמשיך בתהליך.

מספין אלמיהו: המשרד לשוויון חברתי ב-2018 כתב והודיע, אני סיימתי.

מספין אלמיהו: משאבי אנוש אומר, אוקי חבר'ה, החוזה שלכם הסתיים, אין לי חוזה חדש במקביל שהגיע, כדי להשתיק את הרשויות המקומיות, לכן הנוסח של המכתב, בין טכני לבין מהותי יש שני דברים ולכן על זה יש לכבד ולחשוב עליו היטב.

מספין אלמיהו: בתהליך שישבנו ודיברנו עם נציגה של משרד החינוך יש מושג שנקרא דור א', דור ב'.

מספין אלמיהו: לא ברור לי מה זה דור ב'.

מספין אלמיהו: מחר אם אני אחליט או מי שעובד מאיתנו יחליט להתמודד בתפקידים אחרים.

מספין אלמיהו: מי שיכנס במקומי יהיה יחידת נוער ולא ימשיך את התפקיד שהיה, לכן המושג של דור א', דור ב' לא ברור.

מספין אלמיהו: ג, מה שרצינו אנחנו כרשות מקומית, יש לנו פונקציות כמו תעסוקה ודברים כאלה עם עובדים.

מספין אלמיהו: המטרה גם לשלב אותם שהם יהיו חלק בתוך יחידות האם.

מספין אלמיהו: מה ההשלכות של משרד החינוך?

מספין אלמיהו: האם יממן אותם, לא יממן אותם?

מספין אלמיהו: זה חשוב.

מספין אלמיהו: התהליך הוא הדרגתי, כולנו מסכימים.

מספין אלמיהו: אין פה כוונה להנציח את המוקדים ל-100 שנה, אבל התהליך הדרגתי כדי שהעובדים יהיו חלק, יתנו את השירות, אחרת 15 שנה או 20 שנה שרשות מקומית מפעילה יחידת תעסוקה ואין לה עובד שהוא דובר השפה ונשענת רק על העובד של המוקד, המשמעות של התהליך היום, משרד החינוך אומר, הנה, נתנו לכם.

מספין אלמיהו: השלטון המקומי אומר, הנה, נתנו לכם תקן, העובד הזה נכנס.

מספין אלמיהו: מה ההשלכות של זה?

מספין אלמיהו: האם העברת תקנים, השאלת תקנים או באמת תוספת?

מספין אלמיהו: צריך להבהיר את הדברים האלה.

מספין אלמיהו: כל רשות היא אחרת.

מספין אלמיהו: אין פה משהו מוסכם.

אברהם נגוסה: תודה.

אברהם נגוסה: שאלה שלך, בבקשה.

שושנה סולומון: שמי שושנה סולומון ואני מנהלת מוקד בית סמואל בבאר שבע.

שושנה סולומון: רציתי לשאול לגבי המתווה, האם המתווה הוא עד אוגוסט?

שושנה סולומון: פשוט באחת הפגישות שלנו עם הנציגות של מוקדי קליטה דיברו על זה שהמתווה הוא בעצם עד אוגוסט 2019.

שושנה סולומון: השאלה אם יהיה לזה המשכיות כי התקן הוא תקן עד אוגוסט או התקן הוא בכלל?

טלל דולב: תשובה גם למסטין וגם לשושנה.

טלל דולב: התקנים הם לנצח והתקנים הם לרשויות המקומיות, זאת אומרת שני דברים שכדאי לכם להביא לתשומת ליבן של הרשויות המקומיות.

שושנה סולומון: זה כתוב במתווה או שצריך להגיד להם את זה?

טלל דולב: זה כתוב במתווה.

טלל דולב: התקנים הם לנצח והתקנים הם לרשויות המקומיות.

טלל דולב: מה שלא כתוב במתווה וכדאי לקחת בחשבון: לרשות המקומית שווה יותר לתת עכשיו את דירוג הדרגה הגבוהים ביותר על התקן מפני שזה מאפשר לה את חופש הפעולה הגדול ביותר בעתיד.

טלל דולב: רמלה, עפולה, מי שיושב פה מרשות מקומית, זה מה שכדאי לכם, התקנים הם לרשות.

טלל דולב: זה אחד.

טלל דולב: שניים, עד סוף יולי כל רשות תייצר לעצמה את תוכנית ההטמעה באותה רשות, זאת אומרת, תפקידים קודמים תפקידים נוספים.

טלל דולב: אנחנו גם נספק לזה תהליך.

טלל דולב: אנחנו גם קבענו מי הוועדה שמייצרת את תוכנית ההטמעה.

שושנה סולומון: יש כבר תוכנית הטמעה.

שושנה סולומון: למה צריך עוד תוכנית נוספת?

דני מהרט: טלל, צריך להיות שכל רשות לא תגדיר את העובד או את הדירוג שלו.

דני מהרט: אני חושב שצריך להיות משהו אחיד.

טלל דולב: דני, אי-אפשר.

טלל דולב: יש עכשיו מתווה.

טלל דולב: את המתווה הזה צריך ליישם.

טלל דולב: זה המקום שבו אנחנו כרגע נמצאים.

טלל דולב: אני חושבת שכדאי להביא את זה לתשומת ליבן של הרשויות.

טלל דולב: אנחנו נלווה את כל הרשויות ואת כל האנשים ברמה פרטנית.

מריו מלקה: כדי שהרשויות יבצעו את התהליך נכון אני חושב שההנחיות שלכם צריכות להיות ברורות מאוד.

טלל דולב: מריו, ההנחיות שלנו נכתבו ביחד עם הנציגות שלכם עד 01:00 בלילה.

טלל דולב: ההנחיות הן הכי ברורות שאני יודעת לעשות.

טלל דולב: גם אם לא כל אחד מסכים לכל מילה, אלה כרגע ההנחיות.

אברהם נגוסה: תודה.

מוטי מברט: רק ברשותך, היא אמרה משהו ואנחנו רוצים שזה יהיה ברור.

מוטי מברט: הנושא של תוכנית ההטמעה הרשותית, שלא נחזור על הטעות של החלטת ממשלה.

מוטי מברט: אנחנו מהנציגות ויש לנו נציגות שאתם עובדים איתה.

מוטי מברט: לפחות שיהיו שם נציגות.

טלל דולב: לא ברשויות.

מוטי מברט: לא ברשויות, בארצי.

מוטי מברט: אני חייב להגיד משהו לשני אנשים שפה שכחנו להגיד.

מוטי מברט: אנחנו רוצים להגיד תודה קודם כל לפנטהון - - - שמלווים אותנו, וכמובן לך ד"ר נגוסה שבאמת לולא היית אז לא היה קורה.

אברהם נגוסה: תודה.

אברהם נגוסה: פנטהון, בקיצור.

פנטהון אספה-דוויט: תודה אדוני היושב-ראש.

פנטהון אספה-דוויט: אני באמת כמו כולם מברך.

פנטהון אספה-דוויט: כהרגלך, אתה מביא את הנושאים החשובים והבוערים לדיון.

פנטהון אספה-דוויט: אני מברך גם את כל השותפים, ההסתדרות והשלטון המקומי, כמובן משרד ראש הממשלה והנציגים ועובדי מוקדי הקליטה שבאמת נלחמים על הזכויות הבסיסיות שלהם.

פנטהון אספה-דוויט: אנחנו כמו שציינו, מלווים את הנושא.

פנטהון אספה-דוויט: כפי שאתה יודע אדוני היושב-ראש, אני גם יושב בוועדת שרים ברשות ראש הממשלה והייתי גם בזמן שהנושא הזה הוצג.

פנטהון אספה-דוויט: אני יכול להגיד, יכול להיות שזה מחוסר זמן, דיברתי גם עם טלל בזמנו.

פנטהון אספה-דוויט: הנושאים לא היו לפרטי פרטים בהצגה של ההחלטה.

פנטהון אספה-דוויט: יחידת מוקדים לא הייתה בכלל שם בתוך ההצגה.

פנטהון אספה-דוויט: אני חושב שכל עוד ההוראות לא יהיו ברורות לרשויות, כל אחד עושה את האינטרפרטציה שלו ואחר כך ללכת לעקוב אחרי כל רשות ורשות יהיה מאוד קשה.

פנטהון אספה-דוויט: לדעתי ההנחיות צריכות להיות חד משמעיות ולא משתמעות לשתי פנים, ואם לא נעשה את זה, כל רשות תיקח את זה לצד הנוח לה.

פנטהון אספה-דוויט: הייתה לי שיחה גם עם טלל לפני כשבוע.

פנטהון אספה-דוויט: היא גם הייתה מופתעת שהם הולכים לשים אותם תחת יחידות נוער.

פנטהון אספה-דוויט: ככה לפחות אני התרשמתי מהדברים.

טלל דולב: אני חושבת שיש לכם אי-הבנה ביחס למושג יחידת נוער.

פנטהון אספה-דוויט: יכול להיות.

פנטהון אספה-דוויט: הבעיה פה, טלל, איך הרשות מתרגמת את זה ואיך היא מתייחסת לעובדים שנכנסים לתוך המערכת.

אברהם נגוסה: מה שכתוב בהחלטת הממשלה, חינוך, נוער וקהילה.

פנטהון אספה-דוויט: יפה.

פנטהון אספה-דוויט: זה מה שצריך להיות וזה צריך להיות ברור.

פנטהון אספה-דוויט: אני גם כתבתי מכתב ברוח הדברים האלה.

פנטהון אספה-דוויט: אני חושב שהמהלך הוא מהלך מבורך.

פנטהון אספה-דוויט: אני חושב שהמהלך הוא גם מהלך היסטורי, אבל זה לא בחסד, זה בזכות.

פנטהון אספה-דוויט: יש כאן עובדים מצוינים, מסורים, מקצועיים שמתווספים לרשות שהיא תיתן כמו שנאמר פה, הרבה נפח והרבה התייעלות בתוך הרשות המקומית.

פנטהון אספה-דוויט: אני חושב שהרשויות צריכות לחבק את זה ולמנף את זה קדימה.

פנטהון אספה-דוויט: עוד דבר לדעתי בגישה בעיניי מוטעית שבאים ואומרים, אני לא מאשים אף אחד אבל יש כאלה שאומרים, בואו נעשה אינטגרציה ונבטל כל חלקה טובה שהייתה ליוצאי אתיופיה לבד.

פנטהון אספה-דוויט: יוצאי אתיופיה לבד הם לא כישלון.

פנטהון אספה-דוויט: לדעתי יש עדיין צורך ולתת מענה ליוצאי אתיופיה בשפה שלהם, בדברים שהם כן זקוקים לו.

פנטהון אספה-דוויט: לא לבוא ולהגיד, בואו תתערו כבר, אנחנו נעשה איזה מן תהליך הטמעה של שנה ואז הכול יתפזר.

פנטהון אספה-דוויט: לא.

פנטהון אספה-דוויט: כל עוד שיש צורך, היחידה הזאת צריכה להישאר.

אברהם נגוסה: אמרנו את זה מהתחלה.

פנטהון אספה-דוויט: בסדר, אני מחדד את זה.

טלל דולב: אני מציעה שתקרא את המתווה.

טלל דולב: כתוב שם בדיוק את זה.

פנטהון אספה-דוויט: את המתווה קראתי.

פנטהון אספה-דוויט: את החדש לא.

פנטהון אספה-דוויט: יכול להיות שיש שינוי בחדש.

טלל דולב: גם בישן וגם בחדש זה כתוב.

פנטהון אספה-דוויט: אני שוב אסכם שצריך באמת לעשות תיקון בהחלטת הממשלה.

פנטהון אספה-דוויט: מה שצריך לתקן בהוראות, בהנחיות שעוברים לרשויות, צריך לעשות אותו במיידי ולעשות את זה בצורה שלא משתמעת לשתי פנים.

פנטהון אספה-דוויט: תודה רבה.

אברהם נגוסה: בני, רק משפט.

בני מנלסה: קודם כל תודה רבה על כל מה שאתה עושה, ואני כותב בכל מקום, מי שיודע, וזה מאוד ראוי להערכה.

בני מנלסה: כשצריך לפרגן, אני מפרגן.

שלומית אבינח: מאיפה אתה?

בני מנלסה: אני מארגון טבקה, אחראי איסוף מידע ורכז שטח.

בני מנלסה: אני רוצה לעדכן עכשיו פה לפני שיצאו, כי כולם עכשיו חוגגים והולכים ומדברים לבד.

בני מנלסה: אני רוצה להגיד דבר אחד.

בני מנלסה: טלל, היא לא אומרת לך את האמת.

בני מנלסה: פגשתי אותה מיליון פעם.

אברהם נגוסה: בני, תחזור בך.

בני מנלסה: אני מתנצל.

בני מנלסה: פגשתי ראש סגל שהוא מנכ"ל משרד ראש הממשלה, בורוביץ, הבטיח לי שידבר איתה והקליטה תהיה, והוא הזכיר את שמך גם.

בני מנלסה: פגשתי אותו באופן אישי.

בני מנלסה: צעקתי, בכיתי לו.

בני מנלסה: שלחה את עורכת הדין שלה ואמרתי, אחותי - - -

אברהם נגוסה: לא, היא לא עורכת דין, היא עובדת בצוות.

בני מנלסה: בעברית שלי אני מדבר.

בני מנלסה: העברית שלי פשוטה.

אברהם נגוסה: בני, מכיוון שכתוב בפרוטוקול אני רוצה לתקן אותך.

בני מנלסה: אני יודע שאתה ליכודניק ואני אומר את זה בפה מלא.

בני מנלסה: אני אמרתי את זה לכולם.

בני מנלסה: יש לך זכות, סמכויות, ואני אומר לך, לא בושה גם להיות פוליטיקאי.

בני מנלסה: אני חושב שזה ערך.

בני מנלסה: תיקח את משרד ראש הממשלה.

בני מנלסה: המלחמה שלהם, שלושה גופים, ואני כתבתי בפייסבוק, כתבתי בכל מקום.

בני מנלסה: הקרן החדשה, יש עתיד ומל"ג הולכים לרמוס את כל העדה כביכול אנחנו חיים על גבה של המדינה.

בני מנלסה: לא נכון.

בני מנלסה: שקל לא קיבלתי.

בני מנלסה: מה האינטרס שלהם מאחורי הקלעים, ממשרד הקליטה, שהם עובדים עם הקהילה?

בני מנלסה: איפה הוותק שלהם?

בני מנלסה: הוותק יהיה שם?

בני מנלסה: לא כתוב.

אברהם נגוסה: אתה לוקח אותנו אחורה.

בני מנלסה: כן.

בני מנלסה: הוותק, מחקו.

בני מנלסה: את הוותק מורידים לכם.

אברהם נגוסה: זיוה.

זיוה דסה-קסו: מה שאני מבקשת מעבר לכל מה שנאמר, הוצאה של השירות מתוך האוכלוסייה פשוט יפגע לדורי-דורות.

זיוה דסה-קסו: כל מה שעשינו לא יהיה שווה.

זיוה דסה-קסו: דבר שני, שינוע של העובדים בתהליך נכון להיום, לא נכון לעשות את זה.

זיוה דסה-קסו: דבר אחרון, תודה רבה לנס שקרה בשלושה ימים האחרונים.

אברהם נגוסה: תודה.

אברהם נגוסה: לפני שאני מסכם את הדיון, אני מבקש ממנהלת הוועדה לקרוא לפרוטוקול את המכתב שנשלח לרשויות המקומיות הבוקר, ולכן חשוב לי שיהיה בפרוטוקול.

שלומית אבינח: המכתב מתאריך 1 בינואר 2019.

שלומית אבינח: "לכבוד ראשי הרשויות המקומיות בהן הוקמו מוקדי קליטה.

שלומית אבינח: שלום רב, הנדון: יישום החלטת ממשלה לקידום שילובם של אזרחי ישראל ממוצא אתיופי בחברה הישראלית – איוש משרות מוקדי קליטה ברשויות המקומיות – מסמך הנחיות מינהל חברה ונוער.

שלומית אבינח: בימים אלו נערכים מהלכים רבים ברשויות המקומיות להטמעת החלטת הממשלה לאיוש משרות מוקדי קליטה ברשויות המקומיות.

שלומית אבינח: כלל המהלכים מלווים במנהלת ייעודית שהגדיר משרד החינוך ליישום ההחלטה והטמעתה ברמה הארצית, וחברים בה נציגי כלל השותפים במהלך: משרד ראש הממשלה, משרד החינוך, מרכז השלטון המקומי וההסתדרות הכללית.

שלומית אבינח: המנהלת בהובלת מינהל חברה ונוער גיבשה מסמך הנחיות על שלבי התהליך ליישום ההחלטה, המיועד לכלל מנהלי המחוזות במינהל חברה ונוער ולמפקחים הרשותיים להם תפקיד מרכזי בהטמעה מיטבית של החלטת הממשלה יחד עם הרשות המקומית.

שלומית אבינח: מסמך זה מתואם עמנו במלואו.

שלומית אבינח: מצ"ב המסמך.

שלומית אבינח: בטוחני כי המסמך הכולל התייחסות למתן מענים לצרכים שעלו מהשטח ישמש אתכם בתהליך ההטמעה.

שלומית אבינח: בברכה, שלמה דולברג, מנכ"ל.

שלומית אבינח: העתקים למכתב הזה: מר אבי ניסנקורן, מר חיים ביבס, מר שמואל אבוהב, חגי גרוס, גברת מיכל מנקס, גברת חגית מגן, גברת הדר אליהו, גברת טלל דולב, מר איתן טימן, גברת יעל נזרי, מר גיורא ואלה, עו"ד רותי לוי, מר גיא אליהו.

שלומית אבינח: רשימת הרשויות המקומיות בהן הושמו מוקדי קליטה, מי יקבל את המכתב: עו"ד ליאת שוחט, יחיאל לסרי, גלאם תומר, גוזלן ניסים, רוביק דנילוביץ', ד"ר בלוך עליזה, צביקה ברוט, גמליאל יואל, גנדלמן צביקה, ד"ר עינת קליש רותם, גוב-ארי צבי, סימון אלפסי, משה ליאון, יאיר רביבו, פיירברג איכר מרים, אבי אלקבץ, הגר פרי יגור, רמי גרינברג, דוקורסקי אלי, דהרי אבירם, אליהו זוהר, צברי חובב, רז קינסטליך, מלול רחמים, וידל מיכאל, רון חולדאי.

אברהם נגוסה: אוקי, אז המכתב הזה נשלח הבוקר לכל הרשויות המקומיות.

קריאה: רק חבל שאנחנו לא מופיעים.

הדר אליהו: מרכז השלטון המקומי זה הארגון המייצג של הרשויות המקומיות.

הדר אליהו: חברי ההנהלה בו הם ראשי הרשויות המקומיות.

הדר אליהו: אנחנו עובדים אל מול האיגודים המקצועיים של מנהלי המחלקות.

הדר אליהו: זה חלילה לא בא מתוך איזשהו זלזול או חוסר כבוד.

הדר אליהו: אנחנו עמותה מייצגת, יש לנו סדרי עבודה, נהלי עבודה מאוד ברורים ואם אנחנו מוציאים מכתב שקשור למשהו של נניח חינוך, אז יהיה מכותב יו"ר האיגוד למנהלי מחלקות חינוך ברשויות המקומיות.

הדר אליהו: אנחנו לא מדברים פה על איגוד מקצועי.

הדר אליהו: זה חלילה לא לזלזל.

הדר אליהו: גם לנו יש את המחויבויות שלנו ואת הנהלים שלנו וזה חלילה לא מתוך חוסר כבוד.

טלל דולב: ובנוסף, יודעתם על המכתב ונוסחו לפני שהוא יצא.

מוטי מברט: אנחנו ביקשנו את זה.

אברהם נגוסה: כמה מילים בבקשה וזהו.

מספין אלמיהו: חבל שאיתן יצא אבל טלל פה.

מספין אלמיהו: שני דברים: אחד, אסור לפגוע בשירותים לקהילה.

מספין אלמיהו: שניים, אני חושב שהמפקחות שמסתובבות ברשויות עושות נזק.

מספין אלמיהו: קחו את כל המפקחות שלכם, תנחו אותן לפי הנוהל החדש, לפי המתווה החדש, כי בינתיים עושות נזק, ושמעתם את זה כבר.

קריאה: איזה מפקחות?

מספין אלמיהו: מפקחות שנמצאות בין הרשויות, שמסתובבות, של משרד החינוך.

מספין אלמיהו: קחו אותן, תנחו אותן לפי המתווה החדש, בבקשה.

הדר אליהו: אז אם אני אנסה לדייק, אתה מבקש שהן יהיו בקיאות, נגיד את זה ככה.

מוטי מברט: זה גם מפקחות ומפקחים.

אברהם נגוסה: טוב, בסדר.

הדר אליהו: בסדר, הבנו.

טלל דולב: אנחנו נעביר את זה לאיתן.

אברהם נגוסה: בבקשה, נציג הרשות המקומית.

אמיר וידר: אמיר וידר, נציג עיריית רמלה.

אמיר וידר: אני ברמלה מנהל המחלקה גם לתכנון אסטרטגי וקליטת עלייה.

אמיר וידר: חשוב המשכיות של הפרויקט.

אמיר וידר: חשוב מאוד שמוקדי הקליטה יוטמעו והם כבר למעשה בעירייה הוטמעו.

אמיר וידר: כל עובדי המוקד, ארבעה עובדים, הם עובדי עירייה לפי דירוג ודרגה בדיוק לפי הנהלים של מרכז שלטון מקומי, הסתדרות.

אמיר וידר: ברמת השטח צריך להבין, מוקד הקליטה מורכב מארבעה אנשים אצלנו שיש להם תחומים שונים.

אמיר וידר: יש רכז נוער שהוא כבר כיום יושב ביחידת הנוער.

אמיר וידר: יש מזכירה שהיא גם פניות ציבור, שהיא יושבת אצלנו ומטפלת בבעיות, שמרבית הבעיות הן בעיות של אנשים מבוגרים, לאו דווקא ותיקים: אישה שזרקו מהבית, התעללות או כל מיני דברים נוספים שצריך לטפל בהם.

אמיר וידר: הדור החדש הוא דור שנקלט טוב יותר.

אמיר וידר: גם יש לנו פרויקטים שעובדים בחינוך ואני מקווה מאוד שימשיכו לעבוד לפחות בתקופה הקרובה, כמו הפרויקט הלאומי וכו', שנותנים מענים גם ללימודים וחיזוקים גם עד לנוער.

אמיר וידר: ההמשכיות מאוד חשובה גם בנושא תעסוקה, גם בנושא קהילה.

אמיר וידר: יש חגים מיוחדים שגם מדינת ישראל הכירה אותם כחגים לאומיים, הסיגד.

אמיר וידר: יש את האירוע של - - - ויש פעילויות נוספות.

אמיר וידר: יש חוגים ייחודים שאנחנו עושים, כמו רקמת נשים שאנחנו מגייסים להם כספים מחוץ לארץ, שנשים עושות את העבודות שהיו עושות באתיופיה וגם מוכרות אחר כך ומרוויחות מזה קצת כסף.

אמיר וידר: הפעילות היא פעילות מאוד רבה.

אמיר וידר: ברכה, שהיא מנהלת את המוקד אצלנו, היא למעשה מתכללת את כלל הפעילות של יוצאי אתיופיה, יושבת בישיבות גם אצלי, גם אצל מנכ"ל העירייה, ראש העיר, בכל הפעילויות של התכלול.

אמיר וידר: גם בעתיד תאפשרו לרשויות המקומיות לקבוע את המיקום של המוקד.

אמיר וידר: הוא יעבוד לפי הנהלים.

אמיר וידר: אם אתם רוצים את הדיווחים, אם אנחנו רוצים לשבת בצוותי היגוי עם הנוער, עם החינוך, מי שתגדירו, כי אנחנו עובדים לפי הנהלים, לפי החוקים ובטח ובטח לפי החלטות ממשלה או החלטות חוקיות כאלו או אחרות.

אמיר וידר: תנו לרשויות המקומיות בשיתוף כמובן עם מנהל הנוער, מנהל אגף החינוך.

אמיר וידר: תנו לרשויות המקומיות להחליט בסופו של דבר על המתווה הכי טוב להפעיל את המוקד כדי שייתן את הפעילות המקסימלית לכלל אוכלוסיית יוצאי אתיופיה.

אברהם נגוסה: תודה.

אברהם נגוסה: אני חייב לסכם.

אברהם נגוסה: אני חושב שזה היה דיון מאוד מעמיק וגם לוקח אותנו לכיוון חיובי והתקדמות.

אברהם נגוסה: כמו שאמרתי בהתחלה, שזה יהיה הדיון האחרון בכנסת ה-20, אבל למרות שהכנסת יוצאת לפגרה, אנחנו נעקוב אחרי היישום הזה, לכן אני הודיתי קודם לצוות הוועדה, למנהלת הוועדה שלומית וגם לעובדים אחרים.

אברהם נגוסה: ציינתי את השמות קודם.

אברהם נגוסה: זה היה חשוב מאוד.

אברהם נגוסה: אני רוצה לסכם את הדיון.

אברהם נגוסה: אחד, ועדת העלייה והקליטה קוראת לכל הגורמים: משרד ראש הממשלה, משרד החינוך, השלטון המקומי, ההסתדרות הכללית, הרשויות המקומיות, כל הרשויות המקומיות של 26 ערים.

אברהם נגוסה: מאוד חשוב לקחת את העובדים האלה המנוסים, המוכשרים, עם הניסיון שלהם ויקדמו לא רק את יוצאי אתיופיה, אלא גם את החברה הישראלית ברשויות המקומיות שלהם.

אברהם נגוסה: הם מודל לחיקוי בקהילה והם יכולים לעשות את אינטגרציה אמיתית ושילוב של הקהילה, לכן חשוב מאוד שכל משרדי הממשלה והרשויות המקומיות ייקחו את העניין הזה כדבר חשוב ביותר.

אברהם נגוסה: אני שמח שהגענו להבנה, אפילו להסכמות בדבר שיתוף פעולה, לשבת ביחד.

אברהם נגוסה: יש הסכמה עקרונית לתקן את החלטת הממשלה ומה לתקן.

אברהם נגוסה: יש הסכמה לשבת סביב השולחן ועל בסיס המכתב שנציגי המוקדים שלחו למשרדי הממשלה, יש נכונות לשבת לראות מה לתקן, מה אי-אפשר לתקן על פי חוק הרשות המקומית, אז לכן התשתית הזאת נבנה ויש הסכמה.

אברהם נגוסה: זו התקדמות טובה וזה תלוי בכם עכשיו לשבת ביחד ולעשות את זה.

אברהם נגוסה: דבר שני, אני רוצה להגיד לכם שהכנסת יוצאת לפגרת בחירות.

אברהם נגוסה: אם יהיה צורך, גם נקיים דיון בוועדה בפגרה, אבל אני מקווה שלא נזדקק לזה.

אברהם נגוסה: אנחנו נעקוב אחרי יישום ושילוב.

אברהם נגוסה: דבר שלישי, הפרוטוקול של הדיון הזה, הסיכומים, המכתב שקראנו שנשלח לרשויות המקומיות, זה נמצא באתר של הוועדה.

אברהם נגוסה: כל אחד יכול להיכנס ולראות, וזה נמצא לנצח.

אברהם נגוסה: זה פרוטוקול של הכנסת.

אברהם נגוסה: אני מאחל לכולם הצלחה.

אברהם נגוסה: יש לנו משימה לאומית וזה קליטת עלייה, שילובם בחברה הישראלית, ואנחנו בעזרת השם נעשה ונצליח.